Hjem > Kapitel 160. Rodan Fra Alexandria\n160:0.1 (1772.1) SØNDAG morgen den 18. september bekendtgjorte Andreas at man ikke ville planlægge noget arbejde for den næste uge. Alle apostlene undtagen Nataniel og Thomas drog hjem for at besøge deres familier eller være sammen med vennerne. Denne uge nød Jesus en periode hvor han næsten kunne hvile helt ud, men Nataniel og Thomas var svært optaget med at diskutere med en vis græsk filosof fra Alexandria som hed Rodan. Denne græker var for nylig blevet en discipel af Jesus efter at have lært om ham fra en af Abners folk som havde været på missionsrejse til Alexandria. Rodan var nu oprigtig engageret i at få sin egen livsfilosofi til at stemme overens med Jesu nye religiøse lære, og han var kommet til Magadan i håb om at få Mesteren til at snakke med ham om disse problemer. Han ønskede også at sikre sig en førstehånds autoritativ version af evangeliet enten fra Jesus eller fra en af hans apostle. Selv om Mesteren afslog at indgå i en sådan meningsudveksling med Rodan, tog han imødekommende imod ham og beordrede straks Nataniel og Thomas til at høre på alt hvad han havde at sige, og til gengæld fortælle ham om evangeliet.\n160:1.1 (1772.2) Tidlig mandag morgen begyndte Rodan sin serie på ti foredrag for Nataniel, Thomas og en gruppe på et kvart hundrede troende som tilfældigvis befandt sig i Magadan. Disse foredrag præsenterer, i sammendrag og i moderne sprogbrug, følgende tanker til overvejelse:\n160:1.2 (1772.3) Menneskelivet består af tre store drivkræfter: trangen, ønsker og tillokkelser. En stærk karakter, en kraftfuld personlighed, opnås kun ved at omdanne livets naturlige trang til en social livskunst, ved at omdanne de nuværende ønsker til sådanne højere længsler som er af vedvarende tilfredsstillelse, mens tilværelsens dagligdags tillokkelser må overføres fra de konventionelle og fastsatte idéer man har, til de uudforskede idéers og de uopdagede idealers højere virkelighed.\n160:1.3 (1772.4) Jo mere kompleks civilisationen bliver, jo vanskeligere bliver kunsten at leve. Jo hurtigere de sociale sædvaner ændre sig, jo mere kompliceret bliver det at udvikle karakterstyrken. For hver tiende generation må menneskeheden lære sig kunsten at leve på ny hvis fremskridtet skal fortsætte. Og hvis mennesket bliver så opfindsom at det derved endnu hurtigere bidrager til at øge samfundets kompleksitet, vil kunsten til at leve skulle mestres på ny i løbet af kortere tid, måske for hver ny generation. Hvis udviklingen af livskunsten ikke er i stand til at holde trit med den tekniske eksistens, vil menneskeheden hurtig falde tilbage til den enkle livsdrift - til at tilfredsstille sine nuværende begær. Dermed vil menneskeheden forblive umoden, og samfundet vil ikke kunne modnes videre.\n160:1.4 (1773.1) Den sociale modenhed svarer til graden af menneskets vilje til at give afkald på at få tilfredsstillet sine mere forbigående og umiddelbare begær til fordel for de mere ophøjede længsler som fører til den rigere tilfredsstillelse det giver at komme stadig nærmere de blivende mål. Men den sociale modenheds virkelige hæderstegn er et folks vilje til at overgive retten til at leve rolig og bekvemt efter de fastsatte trosforestillingers bekvemmeligheds normers tiltrækning og de konventionelle idéer og i stedet følge de foruroligende og energikrævende tillokkelser som ligger i søgningen efter de uudforskede muligheder til at nå de idealistiske åndelige realiteters uopdagede mål.\n160:1.5 (1773.2) Dyr reagerer ædelt på trangen til at leve, men kun mennesket kan gøre livet til en kunst, selv om størstedelen af menneskeheden kun oplever den dyriske trang til at leve. Dyr kender kun denne blinde og instinktive trang; mennesket er i stand til at transcendere denne trang i henhold til sine naturlige funktioner. Mennesket kan vælge at leve op til den intelligente kunsts højere niveau, til og med på et niveau af himmelsk glæde og åndelig ekstase. Dyr stiller sig ingen spørgsmål om hensigten med livet; derfor er de aldrig bekymret, og ej heller begår de selvmord. Selvmord blandt mennesker vidner om at sådanne væsener har hævet sig over det rent dyriske stadium i tilværelsen og videre om det faktum at sådanne mennesker i deres udforskende bestræbelser ikke har klaret at nå den dødelige tilværelsens artistiske niveauer. Dyr kender ikke til nogen mening med livet; menneskene har ikke kun evnen til at genkende værdier og forstå betydninger, men det er sig også bevidst om meningen med meningerne - det er sig sin indsigt bevidst.\n160:1.6 (1773.3) Når mennesker vover at give afkald på et liv som er baseret på dets naturlige behovstilfredsstillelse til fordel for eventyrlystens kunst og et liv i ubestemt logik, må de forvente at de rammes af følelseskriser - konflikter, elendighed og usikkerhed - i det mindste frem til de har nået en vis grad af intellektuel og følelsesmæssig modenhed. Modløshed, bekymring og dovenskab er positive beviser på moralsk umodenhed. Menneskelige samfund står over for to problemer: opnåelse af modenhed hos individerne og det at få menneskeheden til at modnes. Det modne menneske begynder snart at betragte alle andre dødelige med følelser af ømhed og tolerance. Modne mennesker ser på de umodne med den kærlighed og omtanke som forældre nærer for deres børn.\n160:1.7 (1773.4) Det at have et vellykket liv vil sige at mestre kunsten i at bruge pålidelige teknikker for at løse almindelige problemer - hverken mere eller mindre. Det første skridt mod at løse ethvert problem er at lokalisere vanskelighederne, at isolere problemet og i al oprigtighed at finde ud af hvad det drejer sig om og hvor alvorlig det er. Den store fejl ligger i at nægte at erkende problemerne når de udløser vores dybeste angst. Ligeledes når indsigten om vores vanskeligheder nødvendiggør at vi må reducere på selvbedraget som man kært og længe har holdt i live, indrømme at man er misundelig, eller må give slip på dybt rodfæstet fordomme, vil et gennemsnits menneske foretrække at klamre sig til sine gamle sikkerhedsillusioner og de længe næret falske følelser af tryghed. Kun en modig person er villig til ærligt at indrømme og frygtløs at se i øjnene det som et oprigtig og logisk sind opdager.\n160:1.8 (1773.5) Den kloge og effektive løsning på ethvert problem fordrer at sindet er frit for forudindtagethed, lidenskab og alle andre rent personlige fordomme som kan komme til at forstyrre den upartiske undersøgelse over de faktiske faktorer til det problem som præsenterer sig selv til løsning. At løse livets problemer fordrer mod og oprigtighed. Kun ærlige og modige individer er i stand til tappert at holde kursen tværs gennem livets forvirrede labyrint til der hvor de logiske, frygtløse tanker leder en. Og denne frigørelse af sindet og sjælen kan aldrig iværksættes uden drivkraften fra en intelligent begejstring som grænser til religiøs iver. Et storslået ideals tillokkelse er nødvendigt for at drive mennesket videre mod et mål som er plaget med svære materielle problemer og mangfoldige intellektuelle usikkerhedsmomenter.\n160:1.9 (1774.1) Selv om I er vel udrustet til at tackle livets vanskelige situationer, kan I næppe forvente at det lykkes såfremt I ikke er udstyret med den klogskab og personlige overbevisningskraft som gør jer i stand til at vinde jeres medmenneskers hjertelige støtte og samarbejde. I kan ikke gøre jer noget håb om at noget lykkes i særlig grad hverken med sekulære eller religiøse arbejdsopgaver hvis I ikke lære hvordan man overbeviser sine medmennesker, hvordan man omgås folk. I må simpelthen vise taktfuldhed og tolerance.\n160:1.10 (1774.2) Men den bedste af alle metoder til problemløsning har jeg lært af Jesus, jeres Mester. Jeg siger dette med tanke på det som han så konsekvent praktiserer, og som han så trofast har lært jer, den tilbedende meditations tilbagetrukkethed. I den vane Jesus har med at trække sig så ofte tilbage for sig selv for at have samkvem med den himmelske Fader kan man finde teknikken for ikke kun at samle styrke og visdom til at løse de almindelige konflikter i livet, men også for at tilegne sig energien til at løse problemer af højere art, af moralsk og åndelig karakter. Men selv korrekte metoder for problemløsning vil ikke kompensere for iboende svagheder i personligheden eller opveje fraværet af sult og tørst for sand retfærdighed.\n160:1.11 (1774.3) Jeg er dybt imponeret over den vane Jesus har med at tage sig tid til at trække sig tilbage for sig selv for i ensomhed at skaffe sig overblik over livets problemer; for at prøve at finde nye forråd af visdom og energi til at leve op til de mangfoldige krav som det at stå til tjeneste for det andre stiller til en; for at skærpe og uddybe indsigten om livets overordnede hensigt ved faktisk at hengive hele personligheden til bevidstheden om at tage kontakt med det guddommelige; for at finde frem til nye og bedre måder at tilpasse sig livets stadige nye situationer; for at iværksætte de vitale genopbygninger og nye tilpasninger af ens egne holdninger som er så væsentlige for at nå en højere indsigt om alt som er værd at stræbe efter og som er virkelig; og for at gøre alt dette med sigte på Guds ære - at trække vejret i oprigtighed til jeres Mesters ynglingsbøn: “Ikke min vilje, men må din ske.”\n160:1.12 (1774.4) Denne tilbedelses praksis fra jeres Mesters side bringer den afspænding som fornyer sindet; den oplysthed som inspirerer sjælen; det mod som gør en i stand til tappert at give sig i kast med problemerne; den selvforståelse som får den hæmmede angst til at fordufte; og bevidstheden om enhed med det guddommelige som forsyner mennesket med den faste overbevisning som gør det i stand til at vove at være Gudlignende. Den afspænding ved tilbedelse, eller åndelig samkvem som praktiseres af Mesteren, løser spændinger, fjerner konflikter og kraftig forøger personlighedens totale resurser. Og hele denne filosofi, plus evangeliet om himmelens rige, udgør den nye religion som jeg forstår den.\n160:1.13 (1774.5) Fordomme gør sjælen blind så den ikke genkender sandheden, og fordomme kan kun ryddes af vejen ved at sjælen hengiver sig til oprigtig tilbedelse af en sag som er altomfattende og inkluderer alle ens medmennesker. Fordomme er uadskillelig forbundet med egoisme. Fordomme kan kun elimineres ved at man giver afkald på selvoptagethed og i stedet søger tilfredsstillelsen ved at tjene en sag som ikke kun er større end selvet, men som til og med er større end hele menneskeheden - at man søger Gud, higer mod det guddommelige. Beviset for personlighedens modenhed består i omdannelsen af det menneskelige ønske således at den hele tiden søger at realisere de højeste og mest guddommelige virkelige værdier.\n160:1.14 (1774.6) I en verden som stadig er i forandring, i et samfund som stadig udvikler sig, vil det være umulig at opretholde fastlagte mål på forhånd. Stabilitet i personligheden kan kun erfares af dem som har opdaget og taget til sig den levende Gud som det evige mål for uendelig opnåelse. Og for at flytte ens mål fra tid til evighed, fra jorden til Paradiset, fra det menneskelige til det guddommelige, kræver at mennesket regenereres, omvende sig, blive født på ny; så det skal blive et genskabt barn af den guddommelige ånd; så det skal vinde indpas i himmelrigets broderskab. Alle filosofier og religioner som kommer til kort i forhold til disse idealer, er umodne. Den filosofi som jeg underviser i, forbundet med det evangelium som I forkynder, repræsenterer modenhedens nye religion, idealet for alle fremtidige generationer. Og dette er sandt fordi vores ideal er endelig, ufejlbarlig, evig, universelt, absolut og uendelig.\n160:1.15 (1775.1) Min filosofi gav mig trangen til at søge efter de realiteter som virkelig var opnåelig, målet for modenhed. Men min trang var impotent; min søgning manglede drivkraft; min søgen var hæmmet af mangelen på en sikker retningssans. Og disse ufuldkommenheder er i overflod blevet opvejet gennem dette nye evangelium fra Jesus, med sin forbedring af indsigter, ophøjelse af idealerne og fasthed i sine mål. Uden tvivl og betænkeligheder kan jeg helhjertet begive mig ud på det evige eventyr\n160:2.1 (1775.2) Der findes kun to måder hvorpå de dødelige kan leve sammen på: den materielle eller dyriske måde eller den åndelige og menneskelige måde. Ved at bruge signaler og lyde er dyrene i stand til at kommunikere med hverandre på en begrænset måde. Men en sådan måde at kommunikere på formidler ikke betydninger, værdier og idéer. Det ene som skiller mennesket fra dyrene, er at menneskene kan kommunikere med hverandre ved hjælp af symboler som så absolut udtrykker og genkender både betydninger, værdier, idéer og til og med idealer.\n160:2.2 (1775.3) Siden dyrene ikke kan formidle idéer til hverandre, kan de ikke udvikle nogen personlighed. Mennesket udvikler personlighed fordi det således kan kommunikere med sine medmennesker både idéer og idealer.\n160:2.3 (1775.4) Det er denne evne til at kommunikere og dele opfattelse som danner grundlaget for den menneskelige kultur og som gør mennesket, gennem sine sociale forbindelser, i stand til at bygge civilisationer op. Kundskab og visdom akkumuleres på grund af menneskets evne til at formidle disse besiddelser videre til efterfølgende generationer. Og derved opstår menneskeslægtens kulturelle aktiviteter: kunst, videnskab, religion og filosofi.\n160:2.4 (1775.5) Symbolsk kommunikation mellem mennesker gør at sociale grupperinger opstår. Den mest effektive af alle sociale grupper er familien, og da i særdeleshed de to forældre. Personlig hengivenhed er det åndelige bånd som holder disse materielle forbindelser sammen. Et sådan virkningsfuld forbindelse er også mulig mellem to personer af samme køn, som det så tydelig kommer til udtryk i de ægte venskabers hengivenhed.\n160:2.5 (1775.6) Disse venskabsforbindelser og denne gensidige hengivenhed forædler og gør individet mere socialt fordi de opmuntrer til og understøtter de efterfølgende væsentlige faktorer for livskunstens højere niveauer:\n160:2.6 (1775.7) 1. Gensidig selvudfoldelse og selvforståelse. Mange ædle menneskelige impulser dør hen fordi der ikke er nogen til at høre dem komme til udtryk. Sandelig, det er ikke godt for mennesket at være alene. En vis grad af anerkendelse og opmuntring må til for at udvikle menneskets karakterstyrke. Uden den ægte kærlighed fra et hjem vil intet barn kunne udvikle sin normale karakterstyrke fuldt ud. Karakterstyrke er noget mere end bare sind og moral. Af alle de sociale forbindelser som man kan regne for udviklende for karakterstyrken, er det tilgivne og forståelsesfulde venskab mellem mand og kvinde i en gensidig omfavnelse af intelligent ægteskab. Ægteskabet, med dets mangfoldige relationer, er det som er bedst udformet til at fremlokke de ædle impulser og de højere motiver som er uundværlige i udviklingen af en stærk karakter. Jeg tøver derfor ikke med at forherlige familielivet på denne måde, for jeres Mester har klogt udvalgt sig forholdet mellem far og søn som selve hjørnestenen i rigets nye evangelium. Og et sådan uovertruffen fællesskabs forhold, mand og kvinde i tidens højeste ideals lykkelige omfavnelse, er en så værdifuld og tilfredsstillende erfaring, at det er værd en hvilken som helst pris, et hvilken som helst offer, for at kunne opnås.\n160:2.7 (1776.1) 2. Foreningen af sjæle - mobilisering af visdom. Ethvert menneske gør sig før eller siden visse tanker om denne verden og har en vis version om den næste. Nu er det mulig, gennem personligheds forbindelse med hverandre, at forene den tidsbegrænsende synsvinkel med de evige perspektivers synsvinkel. På denne måde vil den enes sind forøge sine åndelige værdier ved at tilegne sig meget af den andens indsigt. På denne måde beriger menneskene sjælen ved at samle deres respektive åndelige rigdomme. Ligeledes, på samme måde, bliver mennesket i stand til at undgå den altid tilstedeværende tendens til at blive offer for fordrejninger i sine betragtninger, forudindtaget i synspunkter og snæversynet i sin dømmekraft. Frygt, misundelse og selvforherligelse kan kun forhindres ved en intim kontakt med andre menneskesind. Lad mig gøre jer opmærksom på det faktum at Mesteren aldrig sender jer ud alene for at arbejde for at udbrede Guds rige; han sender jer altid ud to og to. Og siden visdom er overordnet kundskab, følger det at det er når visdommen samles, så vil den sociale gruppe, lille eller stor, få gensidig del i al kundskab.\n160:2.8 (1776.2) 3. Begejstringen for livet. Isolation har en tilbøjelighed til at udbrænde sjælens energiladning. Samkvem med ens medmennesker er nødvendig for at forny livsappetitten og uundværlig for at beholde det mod som skal til for at begive sig ud i de kampe som følger i kølvandet af at skulle stige op mod menneskelivets højere niveauer. Venskab bringer glæde til et højere niveau og kaster glans over livets sejre. Kærlige og intime menneskelige forbindelser har en tendens til at fjerne sorgen fra lidelsen og meget af bitterheden fra de smertelige erfaringer. Nærværet af en ven beriger al skønhed og ophøjer al godhed. Ved hjælp af intelligente symboler er mennesket i stand til at skærpe og udvide sine venners evner til at sætte pris på ting. En af kronjuvelerne i venskabet mellem mennesker er denne kraft og mulighed til gensidig at stimulere fantasien. Der ligger en stor åndelig kraft i bevidstheden om helhjertet at vie sig til en fælles sag, til gensidig loyalitet til en kosmisk Guddom.\n160:2.9 (1776.3) 4. Et forbedrede forsvar mod alt ondt. Personlige forbindelser og gensidig hengivenhed er en virkningsfuld forsikring mod alt ondt. Vanskeligheder, sorg, skuffelser og nederlag er mere smertefulde og nedslående når de må bæres alene. Samvær forvandler ikke det onde til retfærdighed, men det bidrager stærkt til at dulme smerten. Mesteren sagde: “Lyksalig er de som sørger” - hvis en ven er til stede for at give trøst. Der findes en positiv styrke i det at vide at du lever for andres ve og vel, og at disse andre ligeledes lever for dit ve og vel og din fremgang. Mennesket sygner hen i isolation. Mennesker vil nødvendigvis miste modet når de kun ser de tidsbundne forbigående begivenheder. Nutiden bliver, når den løsrives fra fortiden og fremtiden, irriterende triviel. Bare et glimt af evighedens cirkel kan inspirere mennesket til at gøre sit bedste og udfordre det bedste i det til at gøre sit yderste. Og når mennesket således er på sit bedste, lever det mest uselvisk til glæde for andre, for sine medmennesker i tiden og i evigheden.\n160:2.10 (1777.1) Jeg gentager, en sådanne inspirerende og forædlende forening finder sine ideelle muligheder i menneskets ægteskabsforbindelse. Sandt nok er der meget man opnår udenfor et ægteskab, og mange, mange ægteskaber fejler i vid udstrækning når det gælder om at frembringe disse moralske og åndelige frugter. Alt for mange gange indgås ægteskab af dem som higer efter andre, lavere værdier end dette højere tilbehør til menneskets modenhed. Det ideelle ægteskab må grundlægges på noget mere stabilt end følelsessvingninger og den skiftende rent seksuelle tiltrækning; det må baseres på ægte og gensidige personlig hengivenhed. Og dermed, hvis I kan opbygge sådanne pålidelige og velfungerende små enheder af menneskelige foreninger, når disse føjes sammen i hobetal, vil verden få at se en storartet social struktur, den menneskelige modenhedens civilisation. En sådan menneskeslægt kan begynde at virkeliggøre et og andet af deres Mesters ideal om “fred på jord og velvilje blandt menneskene.” Selv om et sådan samfund ikke vil være perfekt eller helt fri for ondskab, ville det i det mindste komme i nærheden af en stabiliseret modenhed.\n160:3.1 (1777.2) Bestræbelsen efter at opnå modenhed kræver arbejde, og arbejde kræver energi. Hvor får man kræfter fra til at opnå alt dette? Det som er fysisk, kan man tage for givet, men Mesteren har da også sagt: “Mennesket kan ikke leve af brød alene.” Forudsat at vi har en normal krop og et rimelig godt helbred, er de tillokkelser som vil kunne stimulere mennesket til at fremkalde sine slumrende åndelige kræfter, det næste vi må lede efter. Jesus har lært os at Gud lever i mennesket: Hvordan kan vi da påvirke mennesket til at slippe løs disse sjælebundne kræfter af guddommelighed og uendelighed? Hvordan skal vi påvirke folk til at slippe Gud løs, så han på vejen ud af os, kan vokse frem for at forfriske vore egne sjæle, og for så, at tjene den hensigt at oplyse, give et løft til og velsigne utallige andre sjæle? Hvordan kan jeg bedst vække disse latente gode kræfter som ligger der ubenyttede i jeres sjæle? En ting er jeg sikker på: Følelsesmæssig ophidselse er ikke den ideelle åndelige stimulus. Ophidselse øger ikke energien; snarere udbrænder den kræfter i både sindet og kroppen. Hvor kommer så energien til at gøre disse store ting fra? Se på jeres Mester. Selv nu er han ude i bakkerne og indsuge kraften mens vi er her og giver energien fra os. Hele dette problems hemmelighed er hyllet ind i det åndelige samkvem, i tilbedelsen. Set fra menneskets ståsted er det et spørgsmål om kombineret meditation og afspænding. Meditationen får sindet til at komme i kontakt med ånden; afspændingen bestemmer evnen til at modtage den. Og denne udveksling af styrke for svaghed, mod for angst, Guds vilje for selvets vilje, er det som ligger til grund for tilbedelsen. I det mindste er det sådan en filosof ser det.\n160:3.2 (1777.3) Når disse oplevelser gentages ofte, udkrystalliseres de som vaner - styrkegivende og tilbedende vaner, og sådanne vaner vil før eller siden komme til udtryk i form af en åndelig karakterstyrke. Og en sådan karakterstyrke bliver til sidst anerkendt blandt ens medmennesker som en moden personlighed. Disse fremgangsmåder er vanskelige og tidskrævende i begyndelsen, men når de først er indarbejdet som en vane, giver de straks hvile og får en til at spare tid. Jo mere komplekst samfundet bliver, jo mere vil civilisationens tillokkelser mangfoldiggøre sig, og desto vigtigere bliver det for gudkendende enkeltpersoner at danne sig sådanne beskyttende vanehandlinger med tanke på at bevare og forøge deres åndelige energier.\n160:3.3 (1778.1) Et andet krav som må til for at nå modenheden, er de sociale grupperingers samvirkende tilpasning til de stadig skiftende omgivelser. Det umodne individ vækker modvilje hos sine medmennesker, det modne menneske vinder sine medmenneskers hjertelige samarbejdsvilje, og vil derved mange gange mangfoldiggøre frugterne af sit livs bestræbelser.\n160:3.4 (1778.2) Min filosofi fortæller mig, at der findes situationer hvor jeg må kæmpe om nødvendigt for at forsvare mit retfærdighedsbegreb, men jeg tvivler ikke på at Mesteren, med sin mere modne personlighedstype med lethed og elegance vil vinde en tilsvarende sejr med sin overlegne og vindende taktfulde og tolerante fremfærd. Alt for ofte sker det når vi strides for det som er ret, at både sejrherren og den besejrede lider nederlag. Så sent som i går hørte jeg Mesteren sige at det ”vise menneske, når det prøver at begive sig ind igennem en låst dør, ikke ville ødelægge døren, men heller give sig til at lede efter nøglen som man kan åbne den med.” Alt for ofte begiver vi os ind i en strid bare for at overbevise os selv om at vi ikke er bange.\n160:3.5 (1778.3) Dette nye evangelium om riget tilføjer livskunsten en stor tjeneste ved at bidrage med en ny og rigere opmuntring for at leve en mere ophøjet tilværelse. Det præsenterer et nyt og ophøjet mål for tilværelsen, en overophøjet hensigt med livet. Og disse nye begreber om det evige og guddommelige mål for tilværelsen er i sig selv transcendente stimuli som fremmaner reaktionen fra det allerbedste af det som har bolig i menneskets højere natur. På hver af den intellektuelle tænkningens tinder finder man afspænding for sindet, styrke for sjælen og samkvem for ånden. Fra sådanne gunstige udgangspunkter som det højere liv giver, er mennesket i stand til at forbigå de lavere tankeniveauers materielle irritationer - bekymring, jalousi, hævnlyst og den umodne personligheds hovmod. Disse højt klatrende sjæle befrier sig fra en mængde indbyrdes interesse modsætninger af livets trivialiteter og bliver på den måde frie til at nå den bevidsthed som udgår fra de højere åndelige begrebsverdens strømninger og den himmelske kommunikation. Men livets formål må nidkært bevogtes mod den fristelse som ligger i at søge de lette og midlertidige resultater, ligeledes må det plejes så det ikke bliver immun overfor fanatismens katastrofale trusler.\n160:4.1 (1778.4) Samtidig som I har de evige realiteternes målsætning for øje, må I også tage forbehold om det verdslige livs krav. Ånden er vort mål, men kødet er et faktum. Af og til kan det man trænger til for at leve, falde ens vej forbi ved et tilfælde, men stort set er vi nødt til at arbejde med klogskab for at skaffe det til veje. Livets to hovedproblemer er: at mestre det verdslige liv samt at opnå sin evige overlevelse. Og selv til det at finde den ideelle løsning på problemet med at opfylde de verdslige behov behøver man religionen. Begge disse problemer er svært personlige. Sand religion fungerer egentlig ikke som noget adskilt fra individet.\n160:4.2 (1778.5) De væsentlige faktorer for det verdslige liv, som jeg ser dem, er:\n160:4.3 (1778.6) 1. Godt fysisk helbred.\n160:4.4 (1778.7) 2. Klar og ren tænkning.\n160:4.5 (1778.8) 3. Evner og færdigheder.\n160:4.6 (1778.9) 4. Velstand - goderne i livet.\n160:4.7 (1778.10) 5. Evnen til at modstå nederlag.\n160:4.8 (1778.11) 6. Kultur - uddannelse og visdom.\n160:4.9 (1779.1) Selv de fysiske problemer med at holde kroppen sund og arbejdsdygtig lader sig bedst løse når man ser dem fra det religiøse ståsted i vor Mesters lære: at menneskets krop og sind er bopæl for Gudernes gave, Guds ånd som bliver til menneskets ånd. Menneskesindet bliver derved mellemleddet mellem materielle ting og åndelige realiteter.\n160:4.10 (1779.2) Det kræver intelligens for at sikre sig sin andel af alt som man ønsker sig i livet. Det er helt fejlagtig at antage at pligtopfyldenhed i ens daglige arbejde er nok til at garantere velstandens belønninger. Hvis vi ser bort fra tilfældigheder eller specielle anledninger for erhvervelse af rigdom, finder vi at det verdslige livs materielle belønninger flyder langs visse velorganiserede kanaler, og kun de som har adgang til disse kanaler kan forvente at blive godt belønnet for deres verdslige indsatser. Fattigdom vil altid blive de menneskers lod som søger velstand langs isolerede og individuelle kanaler. Klog planlægning bliver derfor den ene væsentlige forudsætning for rigdom af denne verden. Fremgang forudsætter ikke kun hengivenhed til ens arbejde, men også at man bør fungere som en del af den ene eller anden kanal for materiel velstand. Hvis du er uklog, kan du komme til at forære din generation et hengivent livsværk uden nogen materiel belønning; hvis du tilfældigvis er en som strømmen af goder har begunstiget, kan du komme til at vælte dig i luksus selv om du ikke har gjort noget af betydning for dine medmennesker.\n160:4.11 (1779.3) Evner er det du arver, mens færdigheder er det du tilegner dig. Livet er ikke virkelig for en som ikke kan udføre et eller andet godt - dygtigt. Færdigheder er en af de virkelige kilder til tilfredsstillelse ved at leve. Evner tyder på forudseende begavelse, en fremsynet vision. Lad dig ikke bedrage af de fristende belønninger som følger af at man har opnået noget på uærlig vis; vær villig til at slide for den senere kommende fortjeneste som kendetegner ærlig virksomhed. Det kloge menneske er i stand til at skelne mellem mål og midler, ellers vil alt for meget fremtidsplanlægning modarbejde sin egen ophøjede hensigt. Som en livsnyder burde du altid være opmærksom på at være både producent såvel som konsument.\n160:4.12 (1779.4) Optræn din hukommelse til at give de styrkebringende og værdifulde episoder i livet en hellig plads, så du kan hente dem frem fra mindet til din glæde og opbyggelse. Byg på denne måde for dig selv og i dig reservegallerier af skønhed, godhed og kunstnerisk storslåethed. Men de ædleste af alle minder er de højt beskattede erindringer om et vældig godt venskab. Og alle disse erindringsskatte udstråler deres mest værdifulde og opløftende påvirkninger i forbindelse med den åndelige tilbedelsens forløsende berøring.\n160:4.13 (1779.5) Men livet ville blive en jammerdal hvis du ikke lære hvordan man falder graciøst. Kunsten at lide nederlag er noget som ædle sjæle altid lærer; du må vide hvordan man taber med munterhed; du må ikke være bange for at møde skuffelser. Tøv aldrig med at indrømme at du har fejlet. Gør ikke noget forsøg på at gemme fejlen bag selvbedrageriske smil og opstemt optimisme. Det føles godt altid at kunne påberåbe sig succes, men slutresultaterne er forfærdende. En sådan teknik fører direkte til at man skaber en uvirkelig verden, og til den uundgåelige nedtur som følge af at illusionerne til sidst brister.\n160:4.14 (1779.6) Fremgang kan udvikle mod og fremmer selvtillid, men visdom kommer kun fra erfaringerne af at have tilpasset sig følgerne af ens fejlgreb. Mennesker som foretrækker optimistiske illusioner frem for virkeligheden, kan aldrig blive vise. Kun de som ser kendsgerningerne i øjnene og gør det mest ideelle ud af dem, kan opnå visdom. Visdommen omfatter både fakta og idealer og redder derfor sine tilhængere fra begge disse ufrugtbare filosofiske yderligheder - mennesket som med sin idealisme overser fakta, og materialisten som helt mangler det åndelige perspektiv. De forskræmte sjæle som kun kan opretholde livets kamp ved hjælp af falske illusioner om at alt skal gå godt, vil nødvendigvis mislykkes og lide nederlag når de til slut vågner op fra deres egne indbildningers drømmeverden.\n160:4.15 (1780.1) Og det er i denne sammenhæng, med at se i øjnene at man har fejlet og kunne tilpasse sig, at man har lidt nederlag, at religionens langtrækkende vision udøver sin ophøjede indvirkning. Det at fejle er simpelthen en opdragelses episode - et kulturelt eksperiment i processen med at tilegne sig visdom - i erfaringen for det gudssøgende menneske som har indledt det evige eventyr med at udforske universet. For sådanne mennesker er et nederlag slet og ret et nyt redskab for at nå univers virkelighedens højere erkendelsesniveauer.\n160:4.16 (1780.2) Det gudssøgende menneskets livsløb kan, set i evighedens lys, vise sig at være en stor succes selv om hele dets verdslige livsværk fortoner sig som en dundrende fiasko, forudsat at hver fiasko i livet frembragte visdommens og de åndelige præstationers kultur. Begå ikke den fejl at forveksle kundskab, kultur og visdom. De er forbundet i livet med hverandre, men de repræsenterer højst forskellige åndelige værdier; visdommen vil altid dominere kundskaben og kaste glans over kulturen.\n160:5.1 (1780.3) I har fortalt mig at jeres Mester anser menneskets ægte religion for at være individets erfaring med de åndelige realiteter. Jeg har betragtet religionen som menneskets erfaring med at reagere på noget som det ser på som værende værdig til hele menneskehedens hyldest og hengivelse. I henhold til denne betydning er religionen et symbol på vores højeste hengivelse til det som repræsenterer vort højeste begreb om virkelighedens idealer, og det nærmeste vores sind kommer i retning af de evige muligheder til at nå nye åndelige højder.\n160:5.2 (1780.4) Når mennesker opfatter religionen som noget stammemæssig, nationalt eller racemæssig, er det fordi de betragter dem som er udenfor gruppen som om de ikke var helt ordentlige mennesker. Vi anser altid det som er genstand for vor religiøse loyalitet som noget som er værdigt for alle menneskers agtelse. Religionen kan aldrig kun være en intellektuel trossag eller et filosofisk ræsonnement; religionen er for al fremtid en måde at reagere på livssituationerne på; det er en form for adfærd. Religionen omfatter det at tænke, føle og optræde ærbødig overfor en virkelighed som vi anser for værdig til en universel tilbedelse.\n160:5.3 (1780.5) Hvis noget er blevet til en religion i din erfaring, er det selvindlysende at du allerede er blevet en aktiv evangelist af den religion, siden du anser de højeste begreber af din religion som værende værdig til tilbedelse af hele menneskeheden, alle universets intelligensvæsener. Hvis du ikke er en positiv og missionerende evangelist af din religion, bedrager du dig selv i og med at det du kalder religion, kun er en traditionel trosretning eller et intellektuelt filosofisk system. Hvis din religion er en åndelig erfaring, må det være de universelle åndelige virkeligheder og idealer for alle dine åndeliggjorte begreber som er genstand for din tilbedelse. Alle religioner som baserer sig på frygt, følelser, traditioner og filosofi, regner jeg som de intellektuelle religioner, mens de som baserer sig på sand åndelig erfaring ville jeg regne for sande religioner. Det som er genstand for den religiøse hengivelse, kan være materielt eller åndeligt, sandt eller fejlagtig, virkelig eller uvirkelig, menneskelig eller guddommelig. Religioner kan derfor være enten gode eller onde.\n160:5.4 (1780.6) Moral og religion er ikke nødvendigvis det samme. Et moralsystem kan, ved at tage noget man kan tilbede, blive til en religion. En religion kan, ved at miste sin almene appel om loyalitet og højeste hengivenhed, udvikle sig til at blive et filosofisk system eller et sæt moralske koder. Denne ting, væsen, tilstand, eller rækkefølge af eksistens eller muligheden for opnåelse som udgør den religiøse loyalitets højeste ideal og som er modtageren af den religiøse hengivelse hos dem som tilbeder, er Gud. Uanset hvad man kalder dette ideal for åndelig virkelighed, så er det Gud.\n160:5.5 (1781.1) De sociale kendetegn på en sand religion hænger sammen med det faktum at den uden undtagelse vil forsøge at omvende individet og omskabe verden. Religion antyder forekomsten af uopdagede idealer som langt overskrider de kendte etiske og moralske normer indeholdt i selv de højeste sociale adfærdsmønstre af civilisationens mest modne institutioner. Religionen strækker sig ud efter uopdagede idealer, uudforskede virkeligheder, overmenneskelige værdier, guddommelig visdom og sande åndelige opnåelser. Sand religion gør alt dette; alle andre trosretninger er ikke betegnelsen værdig. Du kan ikke have en ægte åndelig religion uden det overophøjet og overjordiske ideal om en evig Gud. En religion uden denne Gud er et menneskelig påfund, en menneskelig institution af livløse intellektuelle overbevisninger og meningsløse følelsesmæssige ceremonier. En religion kan påberåbe sig at have et højt ideal som genstand for al hengivelse. men sådanne uvirkeligheds idealer er ikke opnåelige; sådan en koncept er illusorisk. De eneste idealer som er tilgængelige for menneskelig opnåelse er de guddommelige realiteters uendelige værdier som gemmer sig i den evige Gud som er et åndeligt faktum.\n160:5.6 (1781.2) Ordet Gud, idéen om Gud, set i modsætning til idealet om Gud, kan blive en del af en hvilken som helst religion, uanset hvor umoden og fejlagtig religionen viser sig at være. Denne idé om Gud kan blive til hvad som helst som de som tror på den, vælger at gøre den til. De laverestående religioner udformer deres idéer om Gud med sigte på at imødekomme menneskehjertets naturlige tilstand; de højerestående religioner kræver at menneskehjertet må forandres for at møde kravene fra den sande religions idealer.\n160:5.7 (1781.3) Jesu religion overskrider alle vore tidligere forestillinger om tilbedelsestanken, ved at han ikke kun fremstiller sin Fader som idealet af den uendelige virkelighed, men går videre med at erklære af denne guddommelige kilde til værdierne og det evige centrum for universet virkelig er personlig opnåelig for alle dødelige skabninger som vælger at træde ind i himmelriget på jorden og derved erkender sit sønskab med Gud og broderskab med menneskene. Det er efter min mening det højeste begreb om hvad religion er, som nogensinde har været kendt, og jeg hævder at det aldrig kan blive endnu højere, siden dette evangeliet omfatter uendeligheden af virkeligheder, værdiernes guddommelighed og evigheden for universal opnåelse. En sådan koncept udgør grundlaget for at kunne erfare idealismen i den højeste og det ultimative.\n160:5.8 (1781.4) Jeres Mesters religions fuldendte idealer vækker ikke kun min nysgerrighed; det rører mig også dybt at kunne bekende min tro på hans bekendtgørelse om at disse idealer for åndelig virkelighed er opnåelige; at du og jeg kan begive os ud på dette lange og evige eventyr med hans garanti om at vi er sikre på at nå frem til Paradisets port til sidst. Kære brødre, jeg er en troende, jeg har begivet mig ud på færden; jeg er på vej sammen med jer ind i dette evige foretagende. Mesteren siger at han kom fra Faderen og at han vil vise os vejen. Jeg er helt overbevist om at han taler sandt. Jeg er nået en endelig overbevisning om at der ikke findes nogen opnåelige idealer for virkeligheden eller værdier for perfektionering udenom den evige og Universelle Fader.\n160:5.9 (1781.5) Dermed kommer jeg til at tilbede ikke kun eksistensernes Gud, men Gud af alle mulige fremtidige eksistenser. Derfor må din hengivenhed til et overophøjet ideal, for at dette ideal skal være virkelig, være en hengivelse til denne Gud over fortiden, nutiden og fremtidens universer af ting og væsener. Og der findes ingen anden Gud, for det er ikke mulig at der kan findes nogen anden Gud. Alle andre guder er kun tankespind, illusioner i den dødeliges sind, fornuftstridige forvrængninger og selvbedrageriske idoler for dem som skaber sig dem. Ja, du kan have en religion uden denne Gud, men det giver ingen mening. Og hvis du forsøger at erstatte den virkelighed som dette ideal om den levende Gud repræsenterer, med ordet Gud, har du kun ført dig selv bag lyset ved at fremsætte en idé i stedet for et ideal, i stedet for en guddommelig realitet. Sådanne trosforestillinger er kun en religion af ønskefulde fantasifostre.\n160:5.10 (1782.1) I Jesu lære ser jeg religionen når den er sit bedste. Dette evangelium gør os i stand til at søge efter den sande Gud og finde ham. Men er vi villige til at betale prisen for at slippe ind i himmelriget? Er vi villige til at blive født på ny, til at genskabes? Er vi villige til at underlægge os denne frygtelige og prøvelsesfulde proces med at nedbryde selvet og genopbygge sjælen? Har Mesteren ikke sagt: “Den som søger at redde sit liv, skal miste det. Tro ikke at jeg er kommet for at bringe fred, men heller en kamp for sjælen”? Sandt nok, efter at vi betaler prisen ved at hengive os til Faderens vilje, oplever vi en vidunderlig fred hvis vi fortsætter med at vandre langs de gudsindviede levende åndelige veje.\n160:5.11 (1782.2) Nu giver vi virkelig afkald på den velkendte tilværelsesforms tillokkelser mens vi uden reservation vier vores søgen til det tillokkende ved den ukendte og uudforsket tilværelsesform som drejer sig om et eventyrlig fremtidigt liv i den guddommelige virkeligheds højere idealismes åndelige verdner. Og vi leder efter de meningssymboler med hvilken vi kan formidle til vore medmennesker disse begreber om idealismes realiteter i Jesu religion, og vi vil ikke stoppe med at bede for den dag hvor hele menneskeheden skal begejstres af den kollektive vision af denne overophøjede sandhed. Akkurat nu er vores fokuserede koncept om Faderen så som vi har den i vore hjerter, at Gud er ånd; som vi viderebefordrer til vores medmennesker, at Gud er kærlighed.\n160:5.12 (1782.3) Jesu religion afkræver levende og åndelig oplevelse. Andre religioner kan bestå af traditionelle trosforestillinger, følelser, filosofisk bevidsthed og alt det der, men Mesterens lære fordrer at man faktisk når nye højder af real åndelig fremgang.\n160:5.13 (1782.4) Bevidstheden om impulsen til at blive lig Gud er ikke sand religion. Følelserne af at få lyst til at tilbede Gud er ikke sand religion. Kendskabet til overbevisningen om at give afkald på selvet og tjene Gud er ikke sand religion. Visdommen om at denne argumentation, at denne religion er den bedste af alle, er ikke religion som en personlig og åndelig erfaring. Sand religion har sin reference til skæbne og opnåelsens virkelighed såvel som til virkeligheden og idealismen i det man helhjertet i tro har accepteret. Og alt dette må personliggøres for os gennem åbenbaring af Sandhedens Ånd.\n160:5.14 (1782.5) Og sådan endte udredningerne af den græske filosof, en af sit folks største, som var kommet til troen på Jesu evangelium.\nDestinations URL: https://www.urantia.org/da/urantia-bogen/kapitel-160-rodan-fra-alexandria


→ Køb Mads Z Florence Halskæde 8 kt. Guld – 1975 kr.\nMads Z Florence Halskæde 8 kt. Guld\nNavn: Mads Z Florence Halskæde 8 kt. Guld\nEn lang række butikker på nettet tildeler nu til dags en hel del forskellige muligheder for levering. En der er meget almindelig er lige nu pakkeshoppen, hvor det nemlig er ret fleksibelt for dig at kunne hente dine nye produkter lige præcis når det passer ind i din kalender. Fragtmetoden er jo virkelig let gængelig, og typisk endvidere den mest letkøbte mulighed for levering ved køb af Mads Z Florence Halskæde 8 kt. Guld.\nDu bør endvidere forsøge at vælge at få udbragt hjem til dig eller ud på dit arbejde. Muligheden bliver somme tider en lille smule mere pebret, men på den anden side ret så praktisk. Den prisbilligste leveringsløsning er unægtelig at du selv henter varerne, hvilket beroer på at du har bopæl nær e-forhandlerens lager.\nLeveringstidspunktet på Alle smykker kan være yderst bestemmende såfremt vi står og skal bruge pakken inden for få dage, så af den grund er det ret væsentligt at du dobbelttjekker den anslåede leveringsdato ved det relevante produkt.\nEn hel del online firmaer stiller udsigt til levering på blot en enkelt hverdag på mange af shoppens varenumre, eksempelvis Mads Z Florence Halskæde 8 kt. Guld, men vær påpasselig da det er regnet ud fra at bestillingen placeres forud for et bestemt tidspunkt, så de med sikkerhed kan nå at få dit nye produkt klar forud for at medarbejderne har fyraften.\nNogle få online outlets sikrer gratis fragt, men i reglen er det så præmissen at der erhverves for en præcis sum. Derudover bør man gribe den mest betalelige leveringsmodel, hvilket typisk – om man opholder sig nær Taastrup, Hobro eller Bjerringbro – er at få kørt bestillingen til et udleveringssted.\nDet har vist sig at være temmelig ukompliceret for enhver at analysere priser fra diverse online virksomheder, og til gengæld har langt de fleste online forretninger ikke kunne slippe for at nedbringe salgsværdien på produkterne – til babyer og børn, og yderligere også til mænd og kvinder – markant, og endda nogle gange byde på fri fragt.\nDog kan det trods alt vise sig indbringende at analysere flere webshops efter rabat på Mads Z Florence Halskæde 8 kt. Guld før du gennemfører din handel, så du er skudsikker på at få fat i den mest betalelige pris.\nMan bør imidlertid huske på, at i tilfælde af at en internet forhandler reklamerer deres produkter til salg for en udsalgspris der er hamrende fordelagtig, så kan det tit være et karakteristika der viser en uoprigtig online butik. Handler med kort er trods alt omsluttet af Indsigelsesordningen, som beskytter dig imod fup forhandlere på nettet.\nVi slår generelt et slag for shopping med kort eller mobilbetaling. Som et alternativ burde du drage nytte af en afdragsordning som fx ViaBill, forudsat du gerne vil afbetale regningen senere.\nForinden nogen bestiller i en internet webshop behøver man helt sikkert studere forhandlerens handelsaftale, dog er det mange gange ikke super interessant.\nEn anden løsning kunne være at bemærke om e-forretningen er e-mærke tilsluttet, hvilket længe har været en sikkerhed for at online virksomheden efterfølger de opstillede regler, og at den jævnligt kontrolleres af eksperter som har indsigt i retningslinjerne. Derudover giver det dig chance for hjælpende service, såfremt du oplever dilemmaer i forbindelse med dit køb.\nTilsvarende kan det anbefales at kunden er opmærksom på de grundlæggende retningslinjer der har indflydelse på transaktionen, som eksempelvis den byttepolitik internet virksomheden benytter. I den forbindelse er det i øvrigt afgørende, at man til enhver tid sikrer ens ordremail, således man senere vil kunne dokumentere sin ordre af Mads Z Florence Halskæde 8 kt. Guld, uden hensyn til om man leder efter et produkt til en dreng eller pige.\nTrustpilot frembringer en del hensigtsmæssige muligheder for at vurdere en stor gruppe aktuelle kunders betragtninger og derved rekommanderer vi, at du tjekker e-forhandlerens omtaler af Mads Z Florence Halskæde 8 kt. Guld forinden du lægger din bestilling.\nFacebook præsterer desuden ret så nyttige chancer for at få kendskab til internet butikkens popularitet. Tilmed møder vi faktisk forhandlere på nettet hvor kunder kan registrere en bedømmelse af ordreforløbet, som også burde udnyttes til at fornemme tidligere kunders oplevelser.\nVores website er reklamefinansieret. Vi har aftaler med en samling af netbutikker da vi publicerer firmaernes varer, og modtager honorar under forudsætning af at en af de besøgende på vores side realiserer en handel.\nVejledning angående varer og e-firmaer understøttes ofte, men det er umuligt for os at give garantier imod modifikationer der er udarbejdet siden vi senest opdaterede websitets informationer.


Dansk Arch Linux forum / Kan ikke automounte cd/dvd og usbdisk i kdemod 4.1\n» Kan ikke automounte cd/dvd og usbdisk i kdemod 4.1\n#1 28-09-2008 18:53:01\nKan ikke automounte cd/dvd og usbdisk i kdemod 4.1\nHar installeret kdemod 4.1 stort set alt fungere som det skal,men jeg kan ikke få den til at automounte mine drev.Har googlet en hel del har også været på wikien og har prøvet flere ting, men vil lige høre om i har nogle forslag til hvad det kan være.\nJeg har lagt min fstab og group +rc.conf op på pastebin håber i kan hjælpe :-)\nRe: Kan ikke automounte cd/dvd og usbdisk i kdemod 4.1\nHar selv samme problem - tror det er noget som er dukket op efter at HAL skulle overtage automount. Jeg synes selv jeg efterhånden har prøvet, hvad jeg kan komme i tanke om. Selv autofs pakken har jeg prøvet at installere + diverse rettelser i filer og medier, men intet er lykkedes.\nJeg er faktisk ikke sikker på, at man behøver at have noget omkring mount af dvd, cd drev stående i fstab mere, -ligesom usb-stick mounter uden at man har noget stående i fstab. Men det kan være der er nogle andre som ved noget om det!!!\nSå er vi da et par stykker som godt vil høre lidt om det.


Krimiforedrag | Vild Med Krimi\nHjem » Krimiforedrag\nKrimiforedrag/skrivehjælp: Hvad arbejder du med, når du ikke blogger? Det spørgsmål får jeg ofte. Og her kommer svaret. Udover at være Vild Med Krimi og bogblogger er jeg uddannet journalist og har i flere år arbejdet som redaktør og hjulpet forfattere med at optimere manuskripter. Skal jeg også hjælpe dig? Uanset om det er første gang, du kaster dig ud i et bogprojekt, eller om du har skrevet flere bøger, kan jeg hjælpe dig. Måske du er gået i stå i din bogproces, tvivler på dit plot eller har brug … [Læs mere]\nHvorfor fascineres vi af krimigenren?\n21. april 2015 i Krimiguf tagged foredrag / hvorfor fascineres vi af krimier / krimi / Krimiforedrag / Rebekka Andreasen / Susanne Staun by Rebekka Andreasen\nKrimiforedrag: Sidst jeg var ude og holde foredrag om krimigenren, kom der i pausen en midaldrende kvinde hen til mig. (Hvor er alle mændene i øvrigt, når kvinderne går til foredrag?) Hun trak mig lidt til side og nærmest hviskede, at i hendes bogklub læste de aldrig krimier, fordi ingen rigtig ville indrømme, at de godt kunne lide krimier. Suk. Jeg slår lige én gang for alle fast: Der findes krimier, der er dårligt skrevet, hvor plottet er slattent, og hvor personkarakteristikker er flade og klicheagtige. Men der findes også … [Læs mere]


Mine egne fluer er såkaldte ”fiskefluer”. For nogle år siden brugte jeg en del tid på at binde flotte fluer, men efterhånden ender det altid med at jeg binder fluer når jeg akut står og mangler nogle. Det er som regel aftenen før en laksetur, eller på stedet når jeg er nået frem. Som regel har jeg mine bindematerialer med mig når jeg tager på laksefiskeri, for mit princip om kun at anvende hjemmebundne fluer holder jeg stadig fast ved, og det er en ekstra fornøjelse at fange en laks på en hjemmebundet flue. Min lakseflueæske indeholder mængder af fluer der ind i mellem bindes på forfanget, men de følgende fluer er de mønstre jeg selv har fanget laks på og derfor tror på.\nGÖTEFLUEN: Götefluen er inspireret af en kæmpeflue, som min gode ven Göte Forsgren, sendte mig for mange år siden. Han havde netop fanget en 12,4 kilos laks i Byskeelven på fluen, der indeholdt materialer nok til adskillige ”normale” laksefluer. Fluen som helhed lignede nærmest en stor rapalawobler, men der var et eller andet tiltalende ved brugen af Tipppetfjer, over/under kroppen og som hale.\nFluen har igennem mange år været for enden af forfanget en stor del af fisketiden, og derfor har den ind i mellem fanget laks. Faktisk har jeg fanget laks på fluen i 6 forskellige elve (Numedalslågen i Norge. Ätran, Högvadsån, Mörrum og Byske i Sverige, og Easky River i Irland). Den er vel nærmest en GP variant, eller lidt Chilimps lignende, eller… den ligner efter min mening en Göteflue. Det er almindeligt kendt at i humusfarvet eller uklart vand er orange fluer ofte gode, især i solskin.\nMØNSTER GÖTEFLUEN: Tag: oval guldtinsel, Hale: tippetfjer, Krop: rød uldgarn, Rib: oval guldtinsel, Kropshackle: orange hanehackle, ”Undervinge” og ”falsk hackle”: tippetfjer, Vinge: Orange polarræv (sparsomt) med et enkelt eller to strå flash.\nMØNSTER LÅGENFLUEN: Tag: oval guldtinsel, Hale: guldfasan topping, Krop: sort dubbing eller uld, Rib: oval guldtinsel, Vinge: silvertippet egern, Fronthackle: Brunt hanehackle, udenpå vingen.\nEn flue der stammer fra en lokal fisker ved Numedalslågen. Ud over at fluen ser ”rigtig ud”, har jeg også fanget laks på den, i Numedalslågen og i Ätran. Fluens ”force” er måske at den er synlig mod enhver baggrund pga. sin sorte krop og sort/gråbrune og hvide vinge. Jeg tror i hvert fald på den, den ser giftig ud i vandet, selvom den umiddelbart ikke ser ud af så meget oven vande.\nMARCH BROWN VARIANT:\nDen allerførste gang jeg fiskede i Ätran, og med et overhåndskast forsøgte at lægge en flue ud i Garvareforsen, fra bredden, glemmer jeg aldrig. En laks løsrev sig fra ”den spetsige”, svømmede rundt om stenen, forfulgte fluen og tog den. Tusinde tanker fløj gennem hovedet, og imellem dem hvad jeg havde læst om laksefights; ”lad fisken vende og stram så op når du mærker tyngden. Bevæg dig ned på siden af laksen og vær parat til at følge efter fisken. Tag det roligt i starten. Går den nedstrøms, giv den slap line”.\nDet nåede aldrig længere end til den tunge vægt i stangen, et par hårde rusk og det første pres på fisken, så blev linen pludselig slap. Skuffelsen var stor. Og blev endnu større da ”grisehalen” for enden af forfanget afslørede at det var knuden der var gået op… Senere samme dag fangede jeg en 4,9 kilos blanklaks på spin, hvilket kompenserede en del, men alligevel, at knuden gik op, og det dermed var min egen skyld at jeg mistede min første fluelaks, nagede mig i mange år efter. Den første laks jeg fangede på flue, en 6,3 kilos blankfisk i Ätran, var også på denne flue.\nMØNSTER MARCH BROWN VARIANT: Hale: guldfasanhale, Krop: påfugleherl, Rib: flad sølvtinsel, Vinge: guldfasanhale, Hackle: Langfibret brunt hackle, bundet udenpå vingen.\nKORT RØR, LANG VINGE FLUER:\nMønstre med kort rør og lang vinge er efterhånden blandt de ”moderne klassikere”, og har man set sådan en flue i vandet forstår man hvorfor. De ser simpelthen så giftige ud at man føler at laksene bare må hugge på dem. Og det gør de også i visse situationer. Første gang jeg selv stiftede bekendtskab med denne type fluer var i Byskeelven i 1997. Allerede mens vi pakkede grejet ud af bilen ved ankomsten, blev der landet en 12,4 kilos lige neden for hytten på en stor rørflue.\nSenere samme aften stod jeg og min fiskekammerat Peter Heiberg, ved bredden med vores små ”almindelige” mønstre og overværede fangsten af en lynende blank nystegen 9,9 kilosfisk. Laksen blev fanget på en ca. 15 cm. lang rørflue. Katastrofe. Alt hvad der mindede om rør, ørepinde osv. blev til rørfluer, dog uden at vi fisk på dem. Specielt til fiskeri efter nystegne laks, virker det som om der er et eller andet ”magisk” over denne fluetype. Den bør fiskes hurtigt over strømmen, med tværstrøms kast og eventuelt ”håndlines” ind.\nMØNSTER: Kort rør i messing eller kobber, eller plast med ”conehead”. Evt. startes med et hackle bagerst på røret. Krop: flash eller tinsel. Vinge flere bundter af ræv, polarræv, ”tempelhund” eller lignende lange og bløde hår. Bindes efter tempelhundprincippet, hvor materialerne først bindes omvendt og fremefter og derefter bindes bagover hen over røret. Mens man binder vingen bagover kan man placere tinsel og hackler i mellem bundterne.\nDerudover har jeg fanget en enkelt laks på en lille grønlig ”nymfelignende” flue bundet på en str.10 dobbeltkrog, med et sparsomt hackle midtpå. På sandbanken i Ätran, tog en laks fluen bundet på enkeltkrog, lige før vi skulle køre hjem. Laksen blev ikke kroget så da jeg kom hjem bandt jeg præcis samme flue på en dobbeltkrog. Ugen efter var jeg tilbage ved Ätran og prøvede fluen på eksakt samme plads og med samme ”drev”. Fluen fiskede dead drift og svingede pludselig ind over pladsen da en fisk fulgte med og nippede konstant i fluen hele vejen over elven. Jeg råbte til Peter at det sandsynligvis var en skalle eller en rimte, men pludselig blev den forsigtige nippen afløst af et brutalt ryk og en letfarvet börling (grilse) på 2,2 kg. var kroget og blev landet efter en god fight på enhåndsstangen.


At miste pusten – Ketil Bjørnstad TIL MUSIKKEN\nSkrevet af Redaktion • 11. februar 2005\nDe norske mænd forstår at skrive store romaner, der på smukkeste vis fortæller om livet, døden og kærligheden i barndommen og i Oslos gader. Det er fortællinger om små drenge, der bliver påvirket af stærke kvinder. Det er poesi og kunst i tykke prosabøger. Det er Jan Kjærstad, Lars Saabye Christensen og Ketil Bjørnstad. Hvor er det godt, vi har dem.\nMen når det bliver søndag, og alle er dødtrætte af nattens begivenheder, ventetiden, drikkeriet, mors gråd, Cathrines vilde skrig, mens hun skælder os alle ud efter tur, orker ingen at skændes mere. Familien Vinding står sent op, det ved alle på Melumveien, og den, der står først op, er mor, for hun vil ikke gå glip af morgenkoncerten i radioen. Denne dag er det Brahms, fjerde symfoni, så fuld af forsoning efter nattens skænderier. Det er den lykke, de har mistet undervejs i deres lange samliv, som de prøver at genfinde.\nTIL MUSIKKEN er fortællingen om den 15-årige Aksel, der mister sin mor en sommerdag. Hun drukner i elven efter for meget vin og et skænderi med Aksels far. TIL MUSIKKEN er fortællingen om Aksel, hans storsøster Cathrine og deres far, der skal forsøge at fortsætte med at leve, selvom deres livs grundlag forsvandt den sommerdag. Og det er fortællingen om musikken, der er drivkraften i et liv, der ellers er tømt for håb. Musik, kærlighed, liv og død forenes på fornemste vis i Ketil Bjørnstads fine roman.\nDa moren dør, falder familien fra hinanden. Både Aksel og hans storsøster dropper ud af skolen, og deres fars forretninger begynder at gå dårligt. De tre lister rundt om hinanden i det store hus, hvor stilheden kun er brudt om dagen, for da sidder Aksel alene hjemme foran klaveret.\nMusikken var det, der holdt Aksel og hans desperate mor sammen. De lyttede til den knitrende radio, når der blev sendt koncerter fra fjerne lande. Musikken var livet for Aksels mor, hun druknede sig i operaer og klassiske koncerter, og denne lidenskab for musik gav hun videre til sin søn, Aksel. Da moren drukner i floden er det musikken, der holder Aksel sammen.\nI første omgang spiller Aksel for at vinde konkurrencen om Ungdommens Pianomester 1968. I anden omgang spiller han for at få opmærksomhed fra den fantastiske Anja Skoog. Men grundlæggende spiller Aksel for at finde et mål og en mening med sit liv og med sin mors liv. TIL MUSIKKEN er en fortælling om den lidenskabelige kunstelsker, der lever et liv i en anden verden, i en verden af drømme og knitrende musik.\nTIL MUSIKKEN er også en fantastisk fortælling om stærke kvinder, der er forbilleder for de svage mænd. Der er Aksels mor, der svæver som et umuligt forbillede for Aksel, der er Rebekka, der vælger musikken fra, fordi hun ser, hvordan den gør mennesker ensomme, der er Anja Skoog, som er drømmepigen, den uopnåelige, og der er Selma, klaverlæren, der hvisker de unge musikere frem til succes. Kvinderne i TIL MUSIKKEN er bærer af livet og af døden. Kvinderne er som musikken – de er det, man ønsker at leve for og dø af.\nDet fantastiske ved denne roman er, at den viser et ærligt billede af mennesket og af livet. Det er ikke romanfigurer, man læser om, det er rigtige mennesker, der er forelskede på randen af det psykotiske, mennesker, der er lidenskabelige på randen til det irriterende, og de er rigtige mennesker, der kæmper kampe, som de ikke altid vinder. Den viser et ærligt billede af en familie, der ikke kan tale sammen, selvom de så gerne vil. TIL MUSIKKEN skjuler ikke noget, den spiller ikke kun de smukke koncerter. Den viser også, hvad der sker bag tæppet på scenen: de kedelige øvetimer, konkurrencen, skuffelsen, rodløsheden og især den ufattelige ensomhed.\nDet særlige ved TIL MUSIKKEN er Ketil Bjørnstads fantastiske sprog. Bjørnstads tone er underspillet, men så poetisk og fin. Det er store og tunge emner, han kredser om, og denne fine og tynde tone skaber den perfekte balance i romanen. Finheden i de mange klaverkoncerter bliver afspejlet i Bjørnstads sprogtone, der slog luften ud af denne anmelder.\nTIL MUSIKKEN er musikalsk litteratur, den er en fin klaverkoncert, der spiller en grusom tung og rørende melodi om livet og døden.\nDet er lykken, det er døden. Det er så grusomt og så smukt. Det er musikken, der kan puste liv i mennesker, men også slå dem ihjel. Det er kærligheden, der kan være så overvældende, at den kun kan udtrykkes med musik. Det er litteratur, når den er bedst. Det er romanen, der tog pusten fra mig. Det er godt gjort.\nTitel: TIL MUSIKKEN\n11. februar 2005 Skrevet af Redaktion\nKategorier: Anmeldelser, Roman, Skønlitteratur Tagget: Ketil Bjørnstad, musik, norge\nMan lader violinen blive hjemme – Dimitri Verhulst HOTEL PROBLEMSKI


Saudi-Arabien har doneret millioner til moské i København - politiken.dk\nKøbenhavn 22. jan. 2020 kl. 08.32\n»Jeg har ikke set det før. Der har været andre ambassader involveret i moskéer i Danmark. Det gælder eksempelvis den tyrkiske og den marokkanske.\n»Men selv om Saudi-Arabien tidligere har finansieret moskéer i andre europæiske lande, har vi ikke set det i Danmark før nu«, siger Brian Arly Jakobsen til Berlingske.\nEn af de mest konservative moskeer i Danmark\nDen saudiarabiske interesse i en mindre dansk moské skyldes ifølge Brian Arly Jacobsen, at ambassaden kan 'genkende sig selv' i moskéen, der betragtes som en af de mest konservative herhjemme.\n»Donationen er givet som en hjælp til samfundet og til danske muslimer. Det er helt i overensstemmelse med dansk lov, regulering og praksi«s, skriver ambassaden i en mail til Berlingske.


Debat: Ulovlig praksis på handicapområdet | AVISEN\nDebat: Ulovlig praksis på handicapområdet\n19:07 - 25. juni 2020\nI december 2019 rejste SF Fredericia en begrundet mistanke om at Fredericia Kommune i lighed med andre kommuner havde haft private resultat lønnede konsulentfirmaer til at skaffe kommunen besparelser på Handicapområdet.\nI vores indlæg i dagspressen skrev vi bl.a.\n“Der må siges at være begrundet mistanke om, at Fredericia kommune er med på vognen, da der i Budget 2020, som er vedtaget af alle byrådets partier, henvises til en gevinst på takstforhandling” i det vedtagne budget stod der beskrevet:\nNu er der faldet afgørelse i Ankestyrelsen og Fredericia Kommunes praksis er kendt ulovlig. Det må betyde at de borgere som uretmæssigt er blevet sat ned i støtte får genbehandlet deres sag.\nDet er dejligt når retfærdigheden sejrer, men det er stadig stærkt bekymrende at et samlet byråd har godkendt denne ulovlige metode, det må ikke gentage sig!\nFormand for SF Fredericia og\nHvor er Enhedslisten ? de har stemt for de ulovlighederne, hvem kan man efterhånden tro på i det byråd ?\nSvar til Lene Jensen\nHvis man fulgte bare lidt med, ville man vide at det var Handicaprådet med NIcklas Andersen og Enhedslistens Kirsten Cordtz, som først bragte det på banen. Efterfølgende gjorde Connie alt deres arbejde til sin egen sag. Pænt klamt, men sådan er arbejdsgangen åbenbart for hende.\nSvar til Per Steffensen\nhvorfor har Enhedslisten så stemt ja til det ?, det kan du da ikke benægte\nBeslutning om brug af konsulenter blev ikke taget af byrådet, da Enhedslisten byrådsmedlem spurgte ind til sagen, blev der i første omgang også benægtet af direktør Yelva Jensen, som senere efter pres så måtte indrømme der var gjort brug af konsulenter.\nSvar til Kirsten Cordtz\nergo Enhedslisten har stemt for\nNej. Igen skal man sætte sig lidt ind i tingene. Der er IKKe blevet stemt om det i byrådet, Connie eller du må gerne finde det referat frem, hvor der står at det blev stemt for.\nNår man ansætter eksterne konsulenter på et område i kommunen, så er det med bevidsthed om, at de kommunalt ansatte på området ikke kan deres kram.\nDerfor vil det falde tilbage på ledelsen og byrådet og i sidste ende på borgmesteren, der ikke kan sit metier. Nu har hr. Bjerregaard “siddet” på posten i ca. 7 år. Der er stadig problemer, og de gror måske?\nHvis de ansatte ikke kan deres arbejde, så skal de på kursus. Hjælper det ikke, så må de finde noget andet at beskæftige sig med. Det gælder også borgmesteren og for den sags skyld kommunalbestyrelsen!


Food Revolution Summit - Viden om kost og sundhed - Succes med Livet\nHjem » Inspiration » Food Revolution Summit\nFood Revolution Summit er en onlinekonference over 9 dage hvor der er interviews med nogle af verdens dygtigste specialister på kost og sundhed.\nDen niende årlige Food Revolution Summit kører i perioden den 25. april til 4. maj 2020 og du er inviteret til at være med gratis.\nFood Revolution Summit drives af John og Ocean Robins, far og søn, der er stiftere af Food Revolution Network.\nJohn og Ocean er værter og vil stå for 25 interviews over 9 dage.\nLær fra nogle af de dygtigste sundheds og ernæringsspecialister, der deler af deres store viden og erfaringer.\nDavid Pearlmutter, MD\nYami Cazorla.Lancaster, DO, MPH\nJohn og Ocean Robbins\nMD = Medicinær Doctor\nMPH = Master in Public Health\nAlle interviewene er på engelsk.\nEr du interesseret i hvordan du holder dig sund og rask ved at spise den mad der bedst for dig, så er denne begivenhed lige noget for dig.\nFood Revolution Summit er en tilbagevendende begivenhed der nu har kørt over 9 år. Online-konferencen er gratis i en periode og derefter kan man købe adgang til materialet fra konferencen.\nKlik på knappen herunder for at deltage i Food Revolution Summit eller købe adgang til materialet efterfølgende.\nFood Revolution Network - Succes med Livet 25/04/2020\n[…] Revolution Network arrangerer i 2020 det 9. årlige Food Revolution Summit hvor du har mulighed for at lære af 25 af vreden dygtigste […]


Økonomichef med interesse for digitalisering og forretningsudvikling. til Privat pleje & omsorg ApS | Ofir.dk\n330779245Phoenix-74581b2a12021-08-13T00:00:00Økonomichef med interesse for digitalisering og forretningsudvikling.\n2021-09-18T00:52:01.690 Kær pleje omsorg er i dag fusioneret med Privat Pleje Omsorg og er nu lokalforankret i Herning, Holstebro, Ikast Brande, Skive, Lemvig og Struer, hvor vi hver eneste dag gør en forskel i hjemmeplejen. Vi er et privat selskab der for 11 år siden ønskede at give livskvalitet et godt liv til borgerne noget vi er stolte over, at vi er lykkedes med. Vi er et team på ca. 300 medarbejdere fordelt på de 6 kommuner. Vi yder service til den enkeltes behov med nærvær, tillid og respekt. Ikke n borger er ens og derfor vil man hos os kunne sammensætte den ydelse der netop passer til den enkelte. Læs mere om os på: www.kær.dk Vi er inde i en rivende udvikling, og derfor søger vi til nyoprettet stilling en Økonomichef med base i Struer, der har erfaring fra både bogholderi og regnskab. Vi ønsker at få alle processer automatiseret og digitaliseret, hvilket betyder at du som vores nye økonomichef skal have gode kompetencer til processen. Den profil vi søger, skal have mod på- og lyst til at tage Kær.dk gennem en omstrukturering med fokus på ovenstående. Med reference samt højre hånd til direktøren i forretningsrelaterede spørgsmål, bliver du en del af ledergruppen og ansvarlig for Kær.dk s økonomifunktion, herunder bogholderiet hvor du får personaleansvar for 2 medarbejdere. Du tildeles ansvaret for at skabe en kompetent og effektiv økonomifunktion omkring det finansielle årshjul, der leverer retvisende tal, analyser og danner grundlag for ledelsens beslutninger. Arbejdsområdet er bredt, lige fra de daglige hands-on driftsopgaver til generel og strategisk udvikling samt optimering af forretningsgange og processer i virksomheden. Du skal være indstillet på at overtage en økonomifunktion med alt, hvad det indebærer af opgaver og du skal således selv tage ansvar for ovennævnte udvikling. Du skal med andre ord være indstillet på- og motiveres af en opgave, hvor der virkelig kan gøres en forskel. Dine overordnede arbejdsområder vil være: Udarbejdelse af måneds- og årsregnskaber. Budgettering og budgetopfølgning. Likviditetsstyring. Udarbejdelse og analysering af nøgletal og datagrundlag fra kommunerne. Sparringspartner for afdelingerne. Drive automatiseringer og forbedringer for regnskabs- og rapporteringsprocesser. Opbygge og vedligeholde ledelsesrapporter. Sikre overholdelse af relevant lovgivning. Kontakt til eksterne samarbejdspartnere herunder kommunerne. Godkendelse af løn. Opfølgning på fakturering. Dine kompetencer Du har en relevant uddannelse, gerne fra revisionsbranchen, kombineret med en yderligere uddannelse, som enten Cand.merc. eller HD-R, samt mindst 3-5 år erfaring fra lignende stilling, hvor du selvstændigt har været med til at opbygge en økonomifunktion. De klassiske regnskabsdiscipliner skal være på plads Stor erfaring med udarbejdelse af regnskab, budgetter brug af- og optimering af økonomisystemer og udarbejdelse af analyser. Du evner rollen som sparringspartner og controller for forretningen Du er dygtig til at kommunikere resultater af rapportering og analyser i øjenhøjde Du har en stærk IT-værktøjskasse, og har stor erfaring med Excel og Economic. Har vi fanget din interesse og har du lyst til at være med på vores rejse, så send din ansøgning samt CV hurtigst muligt og senest d. 17. september 2021 til vores HR-konsulent Betina B. Mølholm via www.hrresursen.dk kontakt Har du relevante spørgsmål til stillingen er du velkommen til at kontakte CEO Dorthe Lund på tlf. 45 2775 7737 eller HR-konsulent Betina B. Mølholm på tlf. 45 2121 0466.11Jobnet74581b2a100000000000IDK_OFIR_02DKDanmark228DKK2021-09-17T00:00:000000http://www.hrresursen.dk/kontakt0EuropaDanmarkJyllandVestjyllandLemvig4133283Privat pleje & omsorg ApS11Bredgade 55D7600StruerDKDanmark0\nDKDanmarkDKDanmark8Fuldtid46PermanentFinans og Økonomi01379639JobNet54012685401268010006-08-2021000https://dispatcher.ofir.dk/statistic/register?context=FeedEntrySearchedCount&feedId=dc2beb84&entryId=74581b2ahttps://dispatcher.ofir.dk/statistic/register?context=FeedEntryDisplayCount&feedId=dc2beb84&entryId=74581b2ahttps://dispatcher.ofir.dk/statistic/register?context=JobApplicationInitiatedCount&feedId=dc2beb84&entryId=74581b2a&page=ShowJob&component=SendApplicationButtonhttps://dispatcher.ofir.dk/statistic/register?context=JobApplicationAppliedCount&feedId=dc2beb84&entryId=74581b2a&page=EmailApplyForm&component=SendApplicationButtonhttps://static.matchwork.com/company/logo/DK/ORS/SoMe/jobtitle/123117-175.jpgØkonomichef med interesse for digitalisering og forretningsudvikling.12008011Dansk3Læse/ tale123117Økonomichef3Økonomi365368953Dorthenoreply@ofir.comDKDanmarkDKDanmarkda-DK


$1.000.000-turneringens bagmand: One Drop gavner 100.000 mennesker - Poker Cookie- og Privatlivspolitik\nForsideCyklingAl fodboldSuperligaenWozniackiResultaterLiveBettingAnden sportWebtvDanske Spil $1.000.000-turneringens bagmand: One Drop gavner 100.000 mennesker\n16:15Cashgame-Kipster: – Jeg er ikke blevet bedre til at aflæse folk14:13Drexel er gået i arbejdslejr – se hans graf her13:39Jason Mercier means business: Tilbyder 3:1 på WSOP-bracelet12:04To sejre og dybt SCOOP-run til Frederik Brink11:37David ‘Doc’ Sands vinder WPT Championship $100.000 Super High Roller\tAf Jens Mogensen, slowplay.dkSøndag den 11. november 2012, 08:16\nSommerens historiske $1.000.000-pokerturnering Big One for One Drop blev en gigantisk succes. 28 af verdens bedste pro’er, 20 stenrige hobbyspillere, fuldt hus, masser af eksponering og ikke mindst $5,3 millioner, hvilket var One Drops del af de i alt $10 millioner, som turneringen tjente. $111.111 fra hver spiller blev trukket ud af den samlede pulje, [...]\nSommerens historiske $1.000.000-pokerturnering Big One for One Drop blev en gigantisk succes.\n28 af verdens bedste pro’er, 20 stenrige hobbyspillere, fuldt hus, masser af eksponering og ikke mindst $5,3 millioner, hvilket var One Drops del af de i alt $10 millioner, som turneringen tjente. $111.111 fra hver spiller blev trukket ud af den samlede pulje, og organisationen bag World Series Of Poker undlod at tage deres sædvanlige cut. Milliardær og Cirque De Soleil-grundlægger Guy Laliberté er bagmanden i velgørenhedsorganisationen One Drop, der arbejder for rent drikkevand i den tredje verden.\nI dag er pulsen faldet, One Drop står stadigvæk som noget helt særligt – en milepæl i pokerens historie – og turneringens stærkt karismatiske ophavsmand, Guy Laliberté, evaluerer:\n“Det er utroligt, hvad du kan opnå, når du drømmer,” siger han til Pokerlistings.com.\n“Vi tog det koncept at afholde en $1.000.000-turnering, og vi forvandlede det til mest succesfulde poker-initiativ nogensinde. Og som et resultat af det, mærker mere end 100.000 mennesker de positive eftervirkninger fra turneringen,” siger Guy Laliberté.\nLæs også: TV: Laliberté til SLOWPLAY: Det gør altid ondt at ryge ud!\nGuy Laliberté annoncerede i forbindelse med finalebordet i årets World Series Main Event-finale, at Big One for One Drop vender tilbage i 2014. Igen med et buy-in på de utrolige $1.000.000.\nNæste år vil der være en ‘Little One for One Drop’, der dækker over en $.1111 NLH med rebuy.\nLæs et par af vores historier – direkte fra Las Vegas under sommerens historiske One Drop:\nIt’s all over: ESFANDIARI VINDER ONE DROP!


Seriebøger til børn | Bjarne W. Andresen\nDenne sommer har jeg holdt foredrag om seriebøger til børn. Hele foredraget kan naturligvis ikke komme med i et opslag, men jeg kan kort fortælle, at en fordel ved seriebøger er, at man kommer længere ind i et univers og i karaktererne, end det ellers er muligt i en enkeltstående bog.\nF.eks. er William og Athena-serien på 885 sider, som for mange ville virke uoverskueligt, hvis det var én bog. Derimod er det lettere at gå til seks bøger på under 150 sider hver.\nNogle serier kan læses i vilkårlig rækkefølge, fordi hver bog repræsenterer en fritstående episode i karakterernes liv. De bliver pudsigt nok ikke klogere og i reglen heller ikke ældre. Vi kender det f.eks. fra Anders And-blade.\nI andre serier udvikler karaktererne sig undervejs. Bind to bygger videre på bind et osv. Det kendes f.eks. fra Den store Djævlekrig. De serier skal læses i rækkefølge, men man kan principielt afbryde efter et bind, hvis man ikke ønsker at læse seriens slutning.\nJeg havde taget seks serier med for at illustrere mit foredrag:\n✘ Den dag, Leopold blev…\nBilledbøger, som beskriver fire følelser på en rigtigt fin måde (også “ond”, som jeg har det lidt dårligt med). Barnet kan let identificere sig med grisen Leopold.\n✘ Snus Mus\nEn detektivserie i krimi noir-stil, så der både er noget for børn og voksne. Bagerst kan man læse fakta om det tema, den enkelte bog handler om: månen og sommerfugle.\n✘ Gustav og Raketbroderskabet\nOgså til selvlæsning. Fakta bliver flettet ind i handlingen. Til raket-/rum-/astronomi-nørder. Der er planlagt 10 bøger, og de kommer med ret korte mellemrum.\nHver bog har to temaer: en handling og et tilknyttet mere filosofisk emne. Bind et kan ligne “Sofies Verden” i lightudgave. Forfatteren har arbejdet på et femte bind om tro >< videnskab, men har mange andre projekter i gang.\n✘ William og Athena\nArkæologi og gamle kulturer er rammen om en spændingsserie, som også har et gennemgående mysterium: Hvad er der sket med Athenas mor, som forsvandt under en udgravning og efterlod sig en dagbog?\n✘ Den sidste serie adskiller sig fra de andre ved ikke at have samme forfatter og i øvrigt være den eneste, som ikke er oprindelig dansk. Det er serien om Einstein, Descartes og Marx, hvis teorier behandles lettilgængeligt uden at give køb på fagligheden.\nJeg gik udenom de kendteste serier om Harry Potter, Skammeren(s datter) og Den store Djævlekrig, fordi jeg ønskede at præsentere publikum for nyt materiale. Der var stor spørgelyst, og efter foredraget kunne publikum bladre bøgerne igennem og høre mere.\nForlaget Eudor havde velvilligt stillet uudgivet materiale til rådighed. Dels skitser til bind 4, som udkommer efter sommeren, dels udkast til tidligere bind, som gav et indblik i arbejdsprocessen.\nEndelig kunne jeg afsløre (for de, som ikke allerede vidste det), at der kommer et femte bind af den ellers afsluttede serie Den store Djævlekrig af Kenneth Bøgh Andersen. Den faldne Engel udkommer 15. september 2015.\nAlle bøgerne er nærmere beskrevet her på bjarnewandresen.dk. Benyt søgefunktionen.\n← Robotter Skoven fra oven →


Da jeg stod og kiggede op på himlen, fyldte du med et hele mit hoved. Jeg blev så forfærdelig ked af det, fordi du ikke var der til at gå med os ind i det nye år. Jeg følte mig så knust og fortabt, selvom jeg var omgivet af søde mennesker, som alle ville mig det bedste. Det var bare ikke det samme. Jeg vidste jo, at du ikke ville komme hjem engang i nat og fortælle mig om alle dine oplevelser.Jeg beherskede mig, så godt jeg kunne. Fordi vi er ramt af denne tragedie, at vi har mistet dig, skulle det jo ikke gå ud over de andre. Jeg havde sagt til Casper, at hvis jeg søgte alene ind på et værelse, skulle han lade mig være i fred. Kom han først ind for at trøste mig, ville han bare gøre det hele værre. Det respekterede han som altid.\nDa festen var på sit højeste, var jeg træt af at drikke sodavand og se de andre feste og danse. Normalt deltager jeg selv. Men ikke i år. Jeg havde kæmpet med tårerne flere gange, og nu ville jeg hjem. Hjem i vante omgivelser. I sikkerhed.\nDen sidste dag i året er nu endelig overstået. Jeg har set frem til denne dag, så vi kunne komme ind i det nye år. Jeg ved ikke, hvorfor. Det var bare vigtigt for mig. Måske fordi jeg ønskede, tiden skulle gå, så det nye år kunne begynde. Jeg trængte til et nyt år og nye oplevelser. Jeg trænger til lyse begivenheder, som kan hjælpe mig med at komme videre i livet uden dig. Jeg trænger til en ny start. Ikke forstået på den måde, at jeg ønsker at glemme dig. Det vil aldrig ske, Men jeg ved, jeg er gået i stå. Jeg er drænet for energi og evnen til at være positiv. Der skal ske noget, bare et eller andet. Kan ikke lige sætte fingeren på, hvad jeg ønsker og trænger så voldsomt til. Jeg ved bare, at jeg skal videre i livet, og jeg er sikker på, at jeg vil finde en vej. Den evne har jeg heldigvis.


Journalisten Prisvinder: ”Teknikaliteter spænder ben for aktindsigt” - Journalisten\nAnders Ejbye-Ernst fra Fagbladet FOA har vundet O-prisen for sine artikler om forholdene i psykiatrien. Det skete i forbindelse med O-gruppens generalforsamling, hvor der var formandsskifte, da Jørn Albertus trak sig efter 10 år på posten. Foto: Jørn Albertus\nPrisvinder: ”Teknikaliteter spænder ben for aktindsigt”\nAnders Ejbye-Ernst fra Fagbladet FOA har vundet O-prisen for sine artikler om forholdene i psykiatrien. Det skete i forbindelse med O-gruppens generalforsamling, hvor der var formandsskifte, da Jørn Albertus trak sig efter 10 år på posten\nForan en snes branchefolk blev journalist Anders Ejbye-Ernst tirsdag eftermiddag kåret som årets vinder af O-prisen for sin afdækning af forholdene i psykiatrien i Fagbladet FOA.\nPrisen uddeles af Organisationsgruppen under Dansk Journalistforbund, også kaldet O-gruppen. Den organiserer omkring 300 medlemmer fra medier udgivet af arbejdsmarkeds- eller interesseorganisationer.\nKurt Westh fra dommerpanelet præsenterede de tre indstillinger til prisen, som ud over Ejbye-Ernst talte journalist Mikkel Prytz for en podcast for Fagbladet Børn&Unge og fagbladet Journalistens redaktion for afdækning af krænkelseskultur og sexchikane i Journalistforbundet.\nAt være i komitéen havde i år været en fornøjelse, fortalte Kurt Westh, for alle indstillede projekter var af høj kvalitet. Og det havde været vanskeligt at vælge.\n”Men alligevel var vi ikke i tvivl. Anders Ejbye-Ernsts projekt er et solidt stykke journalistik med gennemslagskraft. Temaet er blevet grundigt udfoldet over en række skarptskårne artikler, og projektet har ført til konkrete resultater. Et bosted er lukket, retningslinjer er blevet ændret.”\nMens O-gruppens formand, Jørn Albertus, iført dynevest og spejlreflekskamera kæmpede med at få et slideshow projiceret op på en storskærm, tog Ejbye-Ernst ydmygt imod en buket, statuetten og prisen på 5.000 kroner. [factbox:0]\nBruger Twitter til at åbne for aktindsigt\nHerefter holdt han et oplæg om processen, sine aktindsigt-teknikker (”jeg plejer at gøre det lidt maskinelt – fredag eftermiddag, som er lidt stille, så skyder jeg dem bare af sted – og så er der måske nogle jurister, der får en lidt dårlig begyndelse på weekenden”), og det blev til kritik af både offentlighedsloven og pressefolks stadig mere aggressive fremfærd.\n”Den anden dag havde jeg fået et afslag på aktindsigt fra Tårnby Kommune, så jeg smed et tweet ud, hvor jeg skrev, at jeg ikke forstod afslaget, og at jeg ville klage. Pludselig vendte de tilbage, vi tog en snak, og så fik jeg aktindsigten,” sagde han.\nForskellig fortolkning af paragraf 11\nHan har i processen oplevet, at Offentlighedslovens paragraf 11 om ret til dataudtræk er blevet fortolket på mange forskellige måder. Nogle regioner og politikredse vendte tilbage efter få dage, andre gange ventede han i mange uger. Flere gange har han fået afslag på aktindsigt, hvor han efterfølgende har kunnet se, at det har skyldtes tilfældige teknikaliteter eller uvidenhed hos den instans, han havde søgt hos. For eksempel fordi de ikke har været i stand til at anonymisere personfølsomme data, og så har det været lettere bare at give afslag, tolker han.\n”Det er et problem, at teknikaliteter spænder ben for aktindsigt.”\nDerudover har han kunnet mærke, at pressefolk er blevet mere aggressive. Når han for eksempel har skrevet tweets om sløv behandlingstid, har han fået sure svar fra pressefolk. ”Påtaget offerrolle klæder dig dårligt”, har en skrevet, og han får at vide, at hans artikler er ”ensidige”.\n”Den slags er klart blevet værre,” sagde han.\nFremmødet svandt ind\nEfter prisuddelingen blev der serveret sandwich og salte snacks, øl og vand. Det tyndede ud i folket, og da klokken blev 19.00, sad 10 mand plus Journalistens udsendte og Journalistforbundets formand, Lars Werge, tilbage om bordet i mødelokalet på Gammel Strand.\nLars Werge blev til bifald valgt som dirigent. Han takkede for valget og for at være blevet spurgt i ekstraordinært god tid (”klokken var sådan kvart over tre,” lød det knastørt). Ironisk fortsatte han, at det jo var formandens sidste generalforsamling, hvilket måske kunne forklare det store fremmøde.\nSå gjorde han plads til den afgående formand, Jørn Albertus, som i sin beretning gennemgik årets arrangementer støttet af et lysbilledshow. Der var bl.a. billeder fra årets julefrokost i Tivolihallen, som 36 deltog i.\n”Jeg trækker mig, fordi det er 10 år, men også fordi jeg ikke arbejder med blade længere. Jeg ved faktisk dårligt nok, hvad jeg arbejder med længere,” grinede han.\n”Men det kan være, at jeg nu endelig får taget mig sammen til at lave en medarbejderforening på min arbejdsplads,” sagde han om CBS, hvor han arbejder sammen med seks andre journalister.\nSidst i beretningen gennemgik han sine ”mærkesager” gennem de seneste 10 år. Blandt andet har han kæmpet for mediestøtte til fag- og organisationsblade og for, at forbundet støttede whistlebloweren Edward Snowden, så han ”kunne løbe rundt og fløjte ovre på en fagfestival”. Sidst slog han et slag for frivillighed og viste en lang liste af navne på forhenværende bestyrelsesmedlemmer.\nNy formand: Same as usual\n”Pointen er, at det, jeg kommer til at savne mest ved ikke at være formand, er menneskene. Netværk. Sådan er det vel. Vi skal huske at lægge vægt på, at frivillighed er vigtigt,” sagde han med en dåse Tuborg i hånden.\nDer blev ytret stor tak til formanden, og medlemmet Maria Becher Trier, journalist på Folkeskolen og tidligere medlem af DJ's hovedbestyrelse, holdt en lille tale, hvor hun roste ham for ikke at være bange for at tage nogle hårde kampe – bl.a. for Journalistens uafhængighed fra Journalistforbundet.\nKasserer Anne Kathrine Spangsberg Rosener gennemgik regnskabet, som blev godkendt med den kommentar, at gruppen ikke er så god til at få brugt sine penge. Den afgående formand tilføjede:\n”Vi må holde nogle flere fester.”\nVil kæmpe for sommerfest\nEfter at kontingentet blev besluttet (med lidt uformel snak om at forsøge at lave arrangementer, der kan få medlemmernes gennemsnitsalder ned), sagde den afgående formand, at han havde spurgt bestyrelsesmedlem Maria Becher Trier, om hun ville være formand. Resolut satte forsamlingen i applaus, og et medlem rejste sig og gav hende en stor buket.\n”Jeg sidder som dirigent med fornemmelsen af, at det hele løber mig af hænde,” indskød Lars Werge, ”for det er jo en demokratisk forening, og normalt plejer man at spørge: ’Er der andre?’”\nDet var der ikke.\nDen nye formand sagde, at hun vil køre gruppen as usual, dog vil hun kæmpe for en sommerfest i tråd med den traditionsrige julefrokost.\n”Men jeg er rigtig glad for den bestyrelse, vi har.”\nSnapchat kan fange de unge\nLouise Knuth Pedersen og Annelene Højvang Larsen blev valgt til bestyrelsen. Kurt Westh fortsætter som næstformand. Anne Kathrine Spangsberg Rosener blev genvalgt som revisor, og Jørn Albertus bliver suppleant.\nTil punktet ”Evt.” havde medlemmet Karina Bjerregaard, der er formand for Visuelt Forum, et par forslag til arrangementer. Blandt andet – med henblik på at få gennemsnitsalderen ned – et arrangement om Snapchat.\nGeneralforsamlingen sluttede med, at Lars Werge tog dirigentkasketten af og formandshatten på og takkede Jørn Albertus for 10 års godt arbejde på Journalistforbundet og hovedbestyrelsens vegne.\n”Du er altid blevet taget alvorligt. Det skyldes din facon, din grundighed, og at du aldrig siger noget, uden at du først har overvejet, om du har noget at bidrage med,” sagde Lars Werge.\n”Jeg er personligt meget glad for, at du har holdt ud.”\nKurt Westh Westh Nielsen\nGlimrende og sjov(!)\nGlimrende og sjov(!) reportage Rasmus.\nDansk Sygeplejeråd vinder O-prisen\nFagbladet 3F vinder O-prisen for kortlægning af dødsulykker


Klima: Grøn omstilling diskuteres i transportsektoren - Herning Kommune\nHerning Kommune og en stor gruppe lokale repræsentanter fra transportsektoren er i gang med at diskutere lokale tiltag, som kan være med til at bringe CO2-udledningerne ned.\nI Herning Kommune er den grønne omstilling af transportsektoren i gang. Blandt andet kører bybusserne nu på el i stedet for diesel - ligesom en del af renovationsbilerne gør.\n- Vi er i fuld gang, men vi er slet ikke færdige med den grønne omstilling. Vi kigger løbende på transportområdet og en række andre områder. Klimaudfordringen kræver, at vi har fokus på både kommunens egne aktiviteter, men vi vil også gerne i dialog med eksterne parter om fremtidens klimamål og konkrete handlinger lokalt her i Herning, siger udvalgsformand for Teknik og Miljø, Joan Hansen (V).\nFor nyligt mødtes en række af kommunens medarbejdere og politikere med en stor gruppe lokale repræsentanter fra transportsektoren for at diskutere udfordringer og muligheder i den grønne omstilling.\nSom en del af klimaprojektet DK2020 skal Herning Kommune nemlig - i samarbejde med lokale interesser og aktører - skabe en klimahandlingsplan, som viser vejen til en klimaneutral kommune senest i 2050.\n- I Herning Kommune har vi en god infrastruktur, og vi har mange virksomheder, der arbejder inden for transportsektoren med for eksempel fragtkørsel. Hvis vi kan udvikle nogle lokale grønne løsninger og tiltag lokalt, og derved måske skabe nogle synergier på tværs af transportområdet, så vil det gavne det samlede klimaregnskab her i Herning Kommune, siger klimakoordinator Pernille Hagen fra Herning Kommune.\nTransportsektoren står for 24 procent af CO2-udledningerne i Herning Kommunes område.\nPå mødet blev det blandt andet diskuteret, om der er grobund for samarbejder lokalt om samlæsning af varebiler for at sikre, at ingen halvtomme biler kører på vejene. Ligeledes blev grønne brændstoftyper diskuteret. For eksempel muligheden for kørsel med lastbiler på el og biogas.\nBlandt deltagerne til mødet var også lokale virksomheder, som allerede investerer i mere miljøvenlige løsninger for transport af tung last.\n- For eksempel har vi investeret i en lastbil, som kører på biogas og derfor er 100 procent CO2-neutral. Men problemet er, at vi ikke kan få den tanket her i nærheden. Så som det er i dag, vil det blive en underskudsforretning for os at køre med den i Herning, fortæller Simon Jørgensen fra HV-transport og fortsætter:\n- Vi og resten af transportbranchen vil virkelig gerne den grønne omstilling. Og vores kunder efterspørger grønne transportløsninger. Men mulighederne er der ikke endnu, så det kræver, at vi er nødt til at turde og investere i det her. Både som stat, kommune og som virksomhed. Så vi kan komme helt frem på det her område, siger Simon Jørgensen.\nUdvalgsformand Joan Hansen forstår nødvendigheden af at infrastrukturen bliver udbygget.\n- Det er vigtigt, at man skal kunne tanke de grønne brændstoffer lokalt. Og det kræver jo, at nogen vil lave et tankanlæg. Og at vi som kommune giver de tilladelser, som der skal til. Og det kan jeg godt se gode takter i, siger Joan Hansen.\nHerning Kommunes klimahandlingsplanen vil være klar i oktober 2022.\nDK2020 er et nationalt klimaprojektet, hvor landets kommuner laver lokale klimahandlingsplaner.\n94 danske kommuner er nu med i DK2020-samarbejdet. Derudover har Københavns Kommune som medlem af det internationale bynetværk C40 allerede udarbejdet en klimahandlingsplan.\nI klimaprojektet DK2020 udpeger kommunerne alle væsentlige kilder til drivhusgasudledning lokalt, og laver - i samarbejde med aktørerne - en klar plan for, hvordan de håndteres.


Levetiracetam Accord Healthcare 2care4 ApS oral opløsning 100 mg/ml\nLevetiracetam Accord Healthcare 100 mg/ml oral opløsning\nhvis du er allergisk over for levetiracetam, pyrrolidonderivater eller et af de øvrige indholdsstoffer i Levetiracetam Accord Healthcare (angivet i afsnit 6).\nKontakt lægen eller apotekspersonalet, før du tager Levetiracetam Accord Healthcare\nFortæl det til lægen, hvis du er i behandling med methotrexat eller topiramat.\nBrug af Levetiracetam Accord Healthcare sammen med mad og alkohol\nLevetiracetam Accord Healthcare indeholder methylparahydroxybenzoat (E 218), propylparahydroxybenzoat (E 216)\nMethylparahydroxybenzoat (E 218) og propylparahydroxybenzoat (E 216) kan give allergiske reaktioner (kan optræde efter behandlingen).\nLevetiracetam Accord Healthcare indeholder flydende maltitol (E 965)\nLevetiracetam Accord Healthcare skal tages to gange dagligt, én gang om morgenen og én gang om aftenen, på omtrent samme tidspunkt hver dag. Tag den orale opløsning efter lægens anvisning.\nUdtag den korrekte dosis ved at anvende den\n10 ml sprøjte, som er vedlagt i pakningen, og som er beregnet til patienter fra 4 år og opefter.\n0,1 ml/kg to gange daglig\n0,3 ml/kg to gange daglig\nTil spædbørn fra 1 måned til under 6 måneder skal den korrekte dosis udtages ved brug af den 1 ml sprøjte, som er vedlagt i pakningen. Den sædvanlige dosis: Levetiracetam Accord Healthcare skal tages 2 gange dagligt fordelt på 2 lige store doser. Hver enkelt dosis skal være på mellem 0,07 ml (7 mg) og 0,21 ml (21 mg) pr. kg af spædbarnets legemsvægt (se eksempler på dosis i tabellen nedenfor).\n0,07 ml/kg to gange daglig\n0,21 ml/kg to gange daglig\nEfter udtag af den korrekte dosis med en passende sprøjte kan Levetiracetam Accord Healthcare fortyndes i et glas vand eller en sutteflaske. Du kan tage Levetiracetam Accord Healthcare med eller uden mad. Den bitre smag af levetiracetam kan opleves efter oralt indtag.\nBivirkningerne ved overdosering af Levetiracetam Accord Healthcare er søvnighed, uro, aggressiv adfærd, nedsat årvågenhed, vejrtrækningsbesvær og koma. Hvis du har taget for meget Levetiracetam Accord Healthcare vil lægen fastlægge den bedst mulige behandling af overdosering.\nVed ophør af behandling skal Levetiracetam Accord Healthcare nedtrappes gradvist for at undgå en forøgelse af anfald. Hvis lægen beslutter at stoppe deres behandling med Levetiracetam Accord Healthcare, vil han/hun instruere dig i, hvordan du gradvist skal ophøre med at tage Levetiracetam Accord Healthcare.\nDe oftest rapporterede bivirkninger er snue, døsighed, hovedpine, træthed og svimmelhed.\nI begyndelsen af behandlingen eller i forbindelse med dosisøgning kan bivirkninger som søvnighed, træthed og svimmelhed kan være mere almindelige. Disse bivirkninger vil imidlertid normalt mindskes efterhånden.\nHoldbarhed efter første åbning: 4 måneder.\nTag ikke lægemidlet efter den udløbsdato, der står på pakning og flaske efter EXP. Udløbsdatoen er den sidste dag i den nævnte måned.\nLevetiracetam Accord Healthcare indeholder:\nAktivt stof: levetiracetam. 1 ml oral opløsning indeholder 100 mg levetiracetam.\nLevetiracetam Accord Healthcare er en klar, farveløs væske med smag af vindrue, pH 5,0 til 7,0.\nGlasflasken med 300 ml Levetiracetam Accord Healthcare (til børn fra 4 år og opefter, unge og voksne) er pakket i en æske, der indeholder en 10 ml oral doseringssprøjte (med en målestreg for hver 0,25 ml) samt en adapter til sprøjten.


Det giver mening: Hvad sensorisk forstyrrelse siger om autisme | Casa Nostra\nSans og følsomhed:\nDisse spørgsmål er vigtige, fordi børn, der kronisk oversvømmes af sanseindtryk eller er distancerede fra verden omkring dem, har brug for hjælp – uanset om de har autisme eller ej.\nMange af de daglige kampe for mennesker med autisme har at gøre med opfattelser, der er gået amok, såsom at blive overvældet af lyde eller føle en afsky for visse fødevarer. Denne sandhed i hjemmet kan ofte gå ubemærket hen og ubehandlet af klinikere, men den har en kraftig indvirkning på familielivet.\nNogle forældre til børn med autisme er store fans af sensorisk integration og lignende terapier. De siger, at interventionerne hjælper med at berolige de mest forstyrrende problemer i hverdagen. Jennifer, der er mor til en teenagedreng med autisme og fragilt X-syndrom, en beslægtet tilstand, siger, at den beskæftigelsesterapi, som hendes søn begyndte på omkring 3 års alderen, var transformativ. Han var nonverbal på det tidspunkt, og takket være denne terapi forstod hun endelig, at hendes søns sanser var forbundet på en måde, der gjorde nogle ting beroligende og andre generende for ham. “Vi indså, at det er derfor, han kan lide, at man gnider ham så meget i hænderne og klemmer ham i armene”, siger Jennifer. (Hun bad om at få sit efternavn hemmeligholdt for at beskytte sin søns privatliv.) Det hjalp hende til at forstå, hvorfor hendes søn krævede stramme pyjamas og kun ville gå med et bestemt par sko. “Det begyndte at give mening for os”, siger hun – og gjorde det lettere for hende at opfylde hans behov.\nIndtil for et par år siden var beviserne til støtte for sensorisk integrationsterapi til børn med autisme eller andre lidelser relativt tynde. Og nogle af de terapier, der fokuserer på sansning, som f.eks. at arbejde med playdough, at hænge på hovedet eller at børste barnets hud for at gøre det ufølsomt over for berøring, kan virke uvidenskabelige eller ligefrem bizarre. Tilgangen er også vanskelig at undersøge, fordi den har en tendens til at være ad hoc. Klinikere “udarbejder behandlingsplaner, der er meget individualiserede, og det er en anden udfordring for virkelig strenge videnskabelige undersøgelser”, siger Cascio. “Det bliver virkelig svært at finde ud af, hvad de relevante resultater er, hvordan man vil måle dem, hvordan man måler forbedringer.” Og tidligere har feltet generelt været mere fokuseret på terapeutisk praksis end på at skabe standardiserede interventioner.\nSomme familier med børn, der ikke har en officiel diagnose, kæmper for at få hjælp overhovedet. “Der er mange mennesker, der lider af den slags vanskeligheder, og de er ikke i stand til at få adgang til tjenester eller få den slags tilpasninger, de har brug for i skolerne eller tidlig intervention, uden at de har en diagnose,” siger Baranek.\nLori Craven underviser sin søn Jack i hjemmet, fordi hun siger, at det var for svært at få det offentlige skolesystem til at imødekomme ham. Fordi Jack ikke har et høretab, var han ikke berettiget til et hjælpemiddel, der forstærker hans lærers stemme for at hjælpe ham med at fokusere. Da han ikke har et synshandicap, var skolen ikke villig til at give ham forstørrede, enkle udgaver af arbejdsark eller endda give Lori lov til at forberede dem. “Det gik bare op for mig, at jeg brugte så meget tid på at kæmpe mod skolen – jeg prøvede at gøre det for dem, og det var for meget at forlange,” siger Lori.\nSmarte forældre til børn med SPD søger ofte efter en yderligere diagnose som f.eks. angst eller ADHD – eller tager imod den, når den tilbydes. Linda fortæller, at det i sidste ende var hendes datters angstmærke, der hjalp familien med at arrangere en individualiseret uddannelsesplan for hendes datter. Angstdiagnosen “syntes at være det sprog, som skolen forstod bedst”, siger hun.\nDette fine fodarbejde omkring etiketter og diagnoser kan blive en saga blot, når forskerne forfølger det ultimative mål: at finde ud af, hvilke behandlinger for sensoriske problemer der er effektive. De har den hypotese, at de rigtige behandlinger vil virke, uanset om et barn har autisme, angst, ADHD eller ingen diagnose overhovedet, så længe det underliggende problem, som f.eks. at være for følsom over for berøring, er det samme. “Man forsøger at finde frem til de fælles træk”, siger Baranek. “Og man undersøger, om disse interventioner faktisk hjælper på samme måde på trods af de forskellige diagnoser.”\nDet betyder, at behandlingen skal skræddersys til barnet i stedet for til diagnosen. “Jeg tror, at terapeuterne gør det i farten”, siger Alison Lane, der er lektor i ergoterapi ved University of Newcastle i Australien. “Men vi har ikke en systematisk måde at sige: ‘Dette barn med dette særlige adfærdsmønster og sensoriske træk vil reagere bedst på denne type tilgang’.”\nLane og andre er begyndt at definere sensoriske undertyper inden for autismespektret i et forsøg på mere systematisk at matche symptomer og behandling. Hun planlægger at bruge denne ramme til at styre terapien i en pilotundersøgelse senere på året.\nEn præcist defineret procedure for valg af sensoriske terapier ved autisme vil også bidrage til at gøre undersøgelser på dette område mere stringente, siger Schaaf, den Philadelphia-baserede ergoterapeut og neurovidenskabsmand, der har stået i spidsen for udviklingen af en sådan tilgang. Hun bruger den til at teste, om sensorisk terapi eller en mere standardiseret autismebehandling er bedre til at øge evnen hos mennesker med autisme til at integrere auditiv og visuel information.\nEn lille pilotundersøgelse af denne fremgangsmåde viste, at sensorisk terapi hos børn med autisme forbedrer ikke kun deres perceptuelle vanskeligheder, men også deres sociale færdigheder. “Det var uventet,” siger Schaaf. “Vi havde slet ikke opstillet en hypotese om det.” I deres opfølgning samarbejder forskerne med Molholms hold om at følge børnenes sensoriske integrationsfærdigheder ved hjælp af elektroencefalografi for at observere hjerneaktivitet samt overvåge, hvordan de klarer sig i dagligdagen. Undersøgelsen, der er planlagt til at løbe i fem år og omfatte 200 børn, begyndte at indskrive deltagere i februar.\nForskere anvender også neurobiologiske resultater til behandlingsundersøgelser af SPD. Marco samarbejder med SPD Foundation om en pilotundersøgelse for at scanne hjernen hos børn med SPD før og efter beskæftigelsesterapi for at fastslå, om interventionen forbedrer hjerneforbindelsen.\nI mellemtiden har Ari Young fundet på sin egen måde at styre sin højt indstillede hjerne på, ud over de terapier, han får for autisme. Han har ofte hovedtelefoner på i skolen for at blokere for distraherende eller foruroligende lyde, men han har bemærket, at de fleste andre børn ikke har dem på. “Jeg plejede at føle, at hvis jeg havde hovedtelefoner på, ville jeg blive holdt uden for resten af gruppen og se ud, som om jeg ikke var opmærksom”, siger han. De gør det også sværere for ham at høre, hvad hans lærer siger.\nSå Ari har gennemført en slags uformel sensorisk terapi, hvor han udfordrer sig selv til kortvarigt at tage hovedtelefonerne af under begivenheder som f.eks. skolemøder og forestillinger. “Nogle gange er der stille øjeblikke ved højlydte koncerter, hvor … jeg beslutter mig for at kigge lidt på hovedtelefonerne,” siger han. “Og når den næste højlydte del kommer, tager jeg dem så hurtigt på igen, som jeg kan.”\nymca medlemspris i nærheden af mig\n4 grunde til at spise dine grøntsager fra havet